text:
Essuula 14
1 Ne ndaba, era, laba, Omwana gw'endiga ng'ayimiridde ku lusozi Sayuuni, era wamu naye akasiriivu mu obukumi buna mu enkumi nnya, nga balina erinnya lye n'erinnya lya Kitaawe nga liwandiikiddwa ku byenyi byabwe.
2 Ne mpulira eddoboozi eriva mu ggulu, ng'eddoboozi ly'amazzi amangi, era ng'eddoboozi ly'okubwatuka okunene: n'eddoboozi lye nnawulira ng'ery'abakubi b'ennanga nga bakuba ennanga zaabwe:
3 ne bayimba ng'oluyimba oluggya mu maaso g'entebe ey'obwakabaka, ne mu maaso g'ebiramu ebina n'abakadde; so tewali muntu eyayinza okuyiga oluyimba olwo wabula akasiriivu mu obukumi buna mu enkumi nnya, abaagulibwa mu nsi.
4 Abo be bateeyonoona eri abakazi; kubanga tebamanyanga mukazi. Abo be bagoberera Omwana gw'endiga buli gy'agenda. Abo baagulibwa mu bantu okuba ebibala eby'olubereberye eri Katonda n'eri Omwana gw'endiga.
5 Era mu kamwa kaabwe temwalabika bulimba: tebaliiko bulema.
6 Ne ndaba malayika omulala ng'abuuka mu bbanga ery'omu ggulu ng'alina enjiri ey'emirembe n'emirembe, okubuulira abatuula ku nsi na buli ggwanga n'ekika n'olulimi n'abantu,
7 ng'ayogera n'eddoboozi ddene nti Mutye Katonda, mumuwe ekitiibwa; kubanga ekiseera eky'omusango gwe kituuse: mumusinze eyakola eggulu n'ensi n'ennyanja n'ensulo z'amazzi.
8 Ne malayika omulala ow'okubiri n'agoberera, ng'ayogera nti Kigudde kigudde Babulooni ekinene ekyanywesa amawanga gonna ku mwenge gw'obusungu bw'obwenzi bwakyo.
9 Ne malayika omulala ow'okusatu n'abagoberera, ng'ayogera n'eddoboozi ddene nti Omuntu yenna bw'asinza ensolo n'ekifaananyi kyayo, era bw'akkiriza enkovu ku kyenyi kye, oba ku mukono gwe,
10 oyo naye alinywa ku mwenge ogw'obusungu bwa Katonda, ogufukibwa ogutatabulwamu mazzi mu kikompe eky'obusungu bwe; era alibonyaabonyezebwa mu muliro n'ekibiriiti mu maaso ga bamalayika abatukuvu ne mu maaso g'Omwana gw'endiga:
11 n'omukka ogw'okubonyaabonyezebwa kwabwe gunyooka emirembe n'emirembe; so tebalina kuwummula emisana n'ekiro abasinza ensolo n'ekifaananyi kyayo, na buli akkiriza enkovu y'erinnya lyayo.
12 Awo we wali okugumiikiriza kw'abatukuvu, abakwata ebiragiro bya Katonda n'okukkiriza kwa Yesu.
13 Ne mpulira eddoboozi eriva mu ggulu nga lyogera nti Wandiika nti Baweereddwa omukisa abafu abafiira mu Mukama waffe okutanula leero; weewaawo, bw'ayogera Omwoyo, balyoke bawummule mu kutegana kwabwe; kubanga ebikolwa byabwe bigenda nabo.
14 Ne ndaba, era, laba, ekire ekyeru; ne ku kire ne ndaba atuddeko eyali afaanana ng'omwana w'omuntu, ng'alina ku mutwe gwe engule eya zaabu, ne mu mukono gwe ekiwabyo eky'obwogi.
15 Ne malayika omulala n'ava mu yeekaalu, ng'ayogerera waggulu n'eddoboozi ddene ng'agamba oyo atudde ku kire nti Teekako ekiwabyo kyo, okungule: kubanga ekiseera eky'okukunguliramu kituuse, kubanga ebikungulwa eby'ensi bikaze.
16 N'oyo atudde ku kire n'asuula ekiwabyo kye ku nsi, n'ensi n'ekungulibwa.
17 Ne malayika omulala n'ava mu yeekaalu ey'omu ggulu, naye ng'alina ekiwabyo eky'obwogi.
18 Ne malayika omulala n'ava ku kyoto, ye yalina obuyinza ku muliro; n'ayogerera waggulu n'eddoboozi ddene ng'agamba oyo alina ekiwabyo eky'obwogi, ng'ayogera nti Teekako ekiwabyo kyo eky'obwogi, onoge ebirimba by'omuzabbibu gw'ensi; kubanga ezabbibu zaagwo zengeredde ddala.
19 Ne malayika n'asuula ekiwabyo kye ku nsi, n'anoga omuzabbibu gw'ensi, n'akisuula mu ssogolero eddene ery'obusungu bwa Katonda.
20 N'essogolero ne lirinnyirirwa ebweru w'ekibuga, n'omusaayi ne guva mu ssogolero, okutuuka ku nkoba z'embalaasi, n'okutuuka amabanga lukumi mu lukaaga.


c: text/html

text:
Yeremiya
Chapter 17
1 Ekibi kya Yuda kyawandiikibwa n'ekkalaamu ey'ekyuma ejjinja erya alimasi essongovu: kyayolebwa ku kipande eky'omutima gwabwe, ne ku mayembe g'ebyoto byammwe;
2 abaana baabwe nga bwe bajjukira ebyoto byabwe ne Baasera baabwe awali emiti egimera ku nsozi empanvu.
3 Ai olusozi lwange oluli mu nnimiro, ndigabula ebintu byo n'obugagga bwo bwonna okuba omunyago, n'ebifo byo ebigulumivu olw'okwonoona, mu nsalo zo zonna.
4 Naawe olivaamu ku bubwo wekka mu busika bwo bwe nnakuwa; era ndikuweerezesa abalabe bo mu nsi gy'otomanyi: kubanga mukumye omuliro mu busungu bwange obunaabuubuukanga emirembe gyonna.
5 Bw'ati bw'ayogera Mukama nti Akolimiddwa omusajja oyo eyeesiga abantu, n'afuula omubiri okuba omukono gwe, n'omutima gwe guva ku Mukama.
6 Kubanga alifaanana omwoloola oguli mu ddungu, so taliraba ebirungi bwe birijja; naye alibeera mu biwalakate mu ddungu, ensi ey'omuunyo so eteriimu bantu.
7 Alina omukisa omusajja oyo eyeesiga Mukama, era Mukama lye ssuubi lye.
8 Kubanga aliba ng'omuti ogwasimbibwa awali amazzi, ne gulanda emmizi gyagwo awali omugga, so tegulitya musana bwe gwaka ennyo, naye amalagala gaagwo galiyera; so tegulyeraliikiririra mu mwaka ogw'ekyeya, so tegulirekayo kubala bibala.
9 Omutima mulimba okusinga ebintu byonna, era gulwadde endwadde etewonyezeka: ani ayinza okugumanya?
10 Nze Mukama nkebera omutima, nkema emmeeme, okuwa buli muntu ng'amakubo ge bwe gali, ng'ebibala bwe biri eby'ebikolwa bye.
11 Ng'enkwale bw'ekuŋŋaanya obwana bw'etezaalanga, bw'atyo bw'abeera oyo afuna obugagga so si lwa mazima; ennaku ze nga zikyali za kitundu bulimuvaako, ne ku nkomerero ye aliba musirusiru.
12 Ekifo eky'awatukuvu waffe ye ntebe ey'ekitiibwa eyagulumizibwa okuva ku lubereberye.
13 Ai Mukama, essuubi lya Isiraeri, bonna abakuvaako balikwatibwa ensonyi; abansenguka baliwandiikibwa ku ttaka, kubanga bavudde ku Mukama, oluzzi olw'amazzi amalamu.
14 Mponya, ai Mukama, kale lwe nnaawona; ndokola, kale lwe nnaalokoka: kubanga ggwe oli ttendo lyange.
15 Laba, baŋŋamba nti Ekigambo kya Mukama kiri ludda wa? kijje nno.
16 Nze ku bwange seeyuna obutaba musumba ennyuma wo; so seegombanga olunaku olw'okulabiramu ennaku; ggwe omanyi: ekyava mu mimwa gyange kyabanga mu maaso go.
17 Tobeera ntiisa gye ndi: ggwe oli buddukiro bwange ku lunaku olw'okulabiramu obubi.
18 Bakwatibwe ensonyi abo abanjigganya, naye nze nneme okukwatibwa ensonyi; bo bakeŋŋentererwe, naye nze nneme okukeŋŋentererwa: baleeteko olunaku olw'okulabiramu obubi, obazikirize okuzikirira okw'emirundi ebiri.
19 Bw'ati Mukama bwe yaŋŋamba nti Genda oyimirire mu mulyango ogw'abaana b'abantu, bakabaka ba Yuda mwe bayingirira era mwe bafulumira ne mu miryango gyonna egy'e Yerusaalemi;
20 obagambe nti Muwulire ekigambo kya Mukama, mmwe bakabaka ba Yuda, ne Yuda yenna ne bonna abali mu Yerusaalemi, abayingirira mu miryango gino:
21 bw'ati bw'ayogera Mukama nti Mwekuume muleme okusituliranga ku lunaku lwa ssabbiiti omugugu gwonna, so temuguyingirizanga mu miryango egy'e Yerusaalemi;
22 so temuggyanga mugugu mu nnyumba zammwe ku lunaku olwa ssabbiiti, so temukolanga mulimu gwonna : naye mutukuzanga olunaku olwa ssabbiiti nga bwe nnalagira bajjajjammwe;
23 naye ne batawulira so tebaatega kutu kwabwe, naye ne bakakanyaza ensingo yaabwe baleme okuwulira era baleme okukkiriza okuyigirizibwa.
24 Awo olulituuka, bwe munaanyiikiranga okumpulira, bw'ayogera Mukama, obutaleetanga mugugu gwonna okuguyisa mu miryango gy'ekibuga kino ku lunaku olwa ssabbiiti, naye bwe munaatukuzanga olunaku olwa ssabbiiti obutalukolerangako mulimu gwonna;
25 kale mu miryango gy'ekibuga kino munaayingirangamu bakabaka n'abalangira abatudde ku ntebe ya Dawudi, nga bali ku magaali era nga beebagadde embalaasi, bo n'abakungu baabwe, abasajja ba Yuda n'abaliba mu Yerusaalemi: n'ekibuga kino kinaabanga kya lubeerera.
26 Era balijja nga bavudde mu bibuga bya Yuda ne mu bifo ebyetoolodde Yerusaalemi ne mu nsi ya Benyamini ne mu nsi ey'ensenyi ne ku nsozi ne mu bukiika obwa ddyo, nga baleeta ebiweebwayo ebyokebwa ne ssaddaaka n'ebitone n'omugavu, era nga baleeta ssaddaaka ez'okwebaza mu nnyumba ya Mukama.
27 Naye bwe mutampulirenga okutukuza olunaku olwa ssabbiiti, obutatwalanga mugugu newakubadde okuyingiriranga mu miryango gy'e Yerusaalemi ku lunaku olwa sabbiiti; kale ndikumira omuliro mu miryango gyakyo, era gulyokya amayumba ag'e Yerusaalemi, so tegulizikizibwa.

robotstxt: allowed

filter: keep


text:
Olubereberye
Essuula 42
1 Era Yakobo n’alaba nga mu Misiri eŋŋaano mweri,Yakobo n'agamba abaana be nti Kiki ekibatunuulizaganya mwekka na mwekka?
2 N'ayogera nti Laba, mpulidde nga mu Misiri eŋŋaano mweri: muserengete, mugendeyo, mutugulire eyo; tubeere abalamu, tuleme okufa.
3 Ne baganda ba Yusufu ekkumi ne baserengeta okugula eŋŋaano mu Misiri.
4 Naye Benyamini, muganda wa Yusufu, Yakobo n'atamutuma wamu ne baganda be; kubanga yayogera nti Mpozzi akabi kaleme okumubaako.
5 N'abaana ba Isiraeri ne bajja okugula mu abo abajja: kubanga enjala yali mu nsi ya Kanani.
6 Era Yusufu ye yali omukulu w'ensi; oyo ye yaguzanga abantu bonna ab'omu nsi: baganda ba Yusufu ne bajja, ne bamuvuunamira nga bawunzise amaaso wansi.
7 Yusufu n'alaba baganda be, n'abekkaanya, naye ne yeefuula nga munnaggwanga gye bali, n'ayogera nabo n'ebboggo; n'abagamba nti Muva wa? Ne boogera nti Mu nsi ya Kanani okugula emmere.
8 Yusufu ne yekkaanya baganda be, naye bo ne batamwekkaanya.
9 Yusufu n'ajjukira ebirooto bye yaloota ku bo, n'abagamba nti Muli bakessi; muzze okulaba ensi bw'eteriimu.
10 Ne bamugamba nti Nedda, mukama wange, naye abaddu bo bazze okugula emmere.
11 Fenna tuli baana b'omu; tuli ba mazima, abaddu bo si bakessi n'akatono.
12 N'abagamba nti Nedda, naye muzze okulaba ensi bw'eteriimu.
13 Ne boogera nti Ffe abaddu bo tuli ba luganda kkumi na babiri, abaana b'omu mu nsi ya Kanani; era, laba, omwana wa boffe ali wamu ne kitaffe leero, n'omu taliiwo.
14 Yusufu n'abagamba nti Kye kiikyo kye mbagambye nti Muli bakessi:
15 bwe mulikemebwa bwe muti: ndayidde obulamu bwa Falaawo, temugenda kuva wano, wabula omwana wa bommwe ng'azze wano.
16 Mutume munnammwe omu, akime muganda wammwe, nammwe munaasibibwa, ebigambo byammwe bikemebwe, oba nga amazima mwegali mu mmwe: oba bwe mutaakole bwe mutyo, ndayidde obulamu bwa Falaawo, mazima muli bakessi.
17 N'abateeka bonna wamu mu kkomera ennaku ssatu.
18 Yusufu n'abagamba ku lunaku olw'okusatu nti Mukole bwe muti, mubeere abalamu; kubanga ntya Katonda:
19 oba nga muli ba mazima, omu ku baganda bammwe asibibwe mu nnyumba ey'ekkomera lyammwe; naye mmwe mugende, mutwale eŋŋaano olw'enjala ey'omu nnyumba zammwe;
20 era mundeetere omwana wa bommwe; ebigambo byammwe bwe biritegeezebwa nga bya mazima bwe bityo, nammwe temulifa. Ne bakola bwe batyo.
21 Ne bagambagana nti Mazima tuliko omusango olwa muganda waffe, kubanga twalaba emmeeme ye bwe yanakuwala, bwe yatwegayirira, naffe ne tugaana okuwulira; ennaku zino kye zivudde zitutuukako.
22 Lewubeeni n'abaddamu ng'ayogera nti Saababuulira nti Temusobya ku mwana; nammwe ne mugaana okuwulira? era omusaayi gwe kyeguva gutuvunaanyizibwa.
23 Ne batamanya nga Yusufu ategedde ebigambo byabwe; kubanga omutegeeza yabanga wakati we nabo.
24 N'abakuba enkoona, n'akaaba amaziga; n'addayo gye bali, n'ayogera nabo, n'abaggyamu Simyoni, n'amusibira mu maaso gaabwe.
25 Awo Yusufu n'alagira okujjuza ebintu byabwe eŋŋaano, n'okuddiza buli muntu effeeza ye mu nsawo ye, n'okubawa entanda ey'omu kkubo: ne babakolera bwe batyo.
26 Ne bateeka eŋŋaano yaabwe ku ndogoyi zaabwe, ne bagenda ne bavaayo.
27 Munnaabwe omu bwe yasumulula ensawo ye okuliisa endogoyi ye mu kifo kye baasulamu, n'alaba effeeza ye; era, laba, yali mu kamwa k'ensawo ye.
28 N'agamba baganda be nti Effeeza yange enkomezebbwawo; era, laba, eri mu nsawo yange; omwoyo gwabwe ne gubatyemuka, ne bakyukiragana nga bakankana nga boogera nti Kino kiki Katonda ky'atukoze?
29 Ne bajjira Yakobo kitaabwe mu nsi ya Kanani, ne bamubuulira byonna ebyababaako; nga boogera nti
30 Omusajja, omukulu w'ensi, yayogera naffe n'ebboggo, n'atulowooza ng'abakessi b'ensi.
31 Ne tumugamba nti Tuli ba mazima; tetuli bakessi:
32 tuli ba luganda kkumi na babiri, abaana ba kitaffe; omu taliiwo, n'omwana wa boffe ali wamu ne kitaffe leero mu nsi ya Kanani.
33 Omusajja, omukulu w'ensi, n'atugamba nti Bwe nti bwe nditegeera nga muli basajja ba mazima: muleke wamu nange omu ku baganda bammwe, mutwale eŋŋaano olw'enjala ey'omu nnyumba zammwe, mwegendere:
34 mundeetere omwana wa bommwe: awo nnaategeera nga temuli bakessi n'akatono; naye nga muli basajja ba mazima: bwe ntyo ndibawa muganda wammwe, nammwe munaagulanga mu nsi.
35 Awo olwatuuka bwe baggya ebintu mu nsawo zaabwe, laba, omutwalo gw'effeeza ogwa buli muntu gwali mu nsawo ye: bo ne kitaabwe bwe baalaba emitwalo gyabwe egy'effeeza, ne batya.
36 Yakobo kitaabwe n'abagamba nti Nze munziyeeko abaana bange: Yusufu taliiwo, era ne Simyoni taliiwo, era mwagala okunziyaako ne Benyamini: ebyo byonna binzitoowerera.
37 Lewubeeni n'agamba kitaawe nti Obattanga batabani bange bombi, bwe sirimukomyawo gy'oli: mumpe mu mukono gwange, nange ndimukomyawo gy'oli nate.
38 N'ayogera nti Omwana wange taliserengeta nammwe; kubanga muganda we yafa, naye asigaddewo yekka: akabi bwe kalimubaako mu kkubo lye muliyitamu, muliserengesa envi zange mu magombe olw'okunakuwala.


text:
Olubereberye
Essuula 45
1 Awo Yusufu n'alemwa okuzibiikiririza mu maaso g'abo bonna abayimiridde okumpi naye; n'ayogerera waggulu nti Mufulumye buli muntu bave gye ndi. Ne wataba muntu ayimiridde naye, Yusufu bwe yali yeeyoleka eri baganda be.
2 N'akaaba n'eddoboozi ddene: Abamisiri ne bawulira, n'ennyumba ya Falaawo n'ewulira.
3 Yusufu n'agamba baganda be nti Nze Yusufu; kitange akyali mulamu? Baganda be ne batayinza kumuddamu; kubanga beeraliikirira mu maaso ge.
4 Yusufu n'agamba baganda be nti Munsemberere, mbeegayiridde. Ne basembera. N'ayogera nti Nze Yusufu muganda wammwe, gwe mwatunda e Misiri.
5 Ne kaakano temunakuwala, so temwesunguwalira, kubanga mwantunda muno: kubanga Katonda ye yankulembeza mmwe okuwonya mu kufa.
6 Enjala yaakamaze mu nsi emyaka ebiri: era ekyasigaddeyo etaano, gye batagenda kulimiramu newakubadde okukungula.
7 Era Katonda ye yankulembeza mmwe okubawonyeza abalisigala ku mmwe mu nsi, n'okubalokola muleme okufa mu kuwonya okw'ekitalo.
8 Kale nno si mmwe mwansindika muno, wabula Katonda: era yanfuula kitaawe wa Falaawo, era omwami w'ennyumba ye yonna, era omukulu afuga ensi yonna ey'e Misiri:
9 Mwanguwe, mwambuke mugende eri kitange, mumugambe nti Omwana wo Yusufu bw'ayogera bw'ati nti Katonda yanfuula omwami w'e Misiri yonna : oserengete ojje gye ndi, tolwawo:
10 era onootuulanga mu nsi ey'e Goseni, naawe onoobeeranga kumpi nange, ggwe n'abaana bo, n'abaana b'abaana bo, n'endiga zo n'ente zo, ne byonna by'olina:
11 era naakuliisizanga eyo; kubanga ekyasigaddeyo emyaka etaano egy'enjala; oleme okwavuwala, ggwe n'ennyumba yo ne byonna by'olina.
12 Era, laba, amaaso gammwe galaba, era n'amaaso ga muganda wange Benyamini, ng'akamwa kange ke koogera nammwe.
13 Era mulibuulira kitange ekitiibwa kyange kyonna mu Misiri bwe kiri, ne byonna bye mulabye; era mwanguwe muserengese kitange mumuleete wano.
14 N'agwa muganda we Benyamini mu bulago n'akaaba amaziga; Benya mini n'akaabira mu bulago bwe.
15 N'anywegera baganda be bonna, n'akaabira ku bo: oluvannyuma baganda be ne banyumya naye.
16 N'ebigambo ebyo ne biwulirwa mu nnyumba ya Falaawo, nti Baganda ba Yusufu bazze : ne bisanyusa nnyo Falaawo n’abaddu be.
17 Falaawo n'agamba Yusufu nti Gamba baganda bo nti Mukole bwe muti; muteeke ebintu ku nsolo zammwe, mugende muserengete mu nsi ya Kanani;
18 mutwale kitammwe n'ennyumba zammwe, mujje ewange: nange ndibawa ebirungi eby'omu nsi y'e Misiri, era munaalyanga obugimu obw'ensi.
19 Kaakano olagiddwa, mukole bwe muti: mutwalire abaana bammwe abato ne bakazi bammwe amagaali mu nsi y'e Misiri, muleete kitammwe mujje.
20 Era temulowooza bintu byammwe; kubanga ebirungi eby'omu nsi y'e Misiri byammwe.
21 Abaana ba Isiraeri ne bakola bwe batyo: Yusufu n'abawa amagaali, nga Falaawo bwe yalagira, n'abawa n'entanda ey'omu kkubo.
22 Bonna n'abawa buli muntu ebyambalo eby'okukyusizaamu; naye n'awa Benyamini ebitundu eby'effeeza ebikumi bisatu n'ebyambalo eby'okukyusizaamu engeri ttaano.
23 Ne kitaawe n'amuweereza bw'ati; endogoyi kkumi ezeetisse ebirungi eby'omu Misiri, n'endogoyi enkazi kkumi ezeetisse eŋŋaano n'emmere n'ebyokulya kitaawe by'aliriira mu kkubo.
24 Bw'atyo n'asiibula baganda be ne bagenda: n’abagamba nti Mwekuume muleme okuyombera mu kkubo.
25 Ne bayambuka ne bava mu Misiri, ne bajja mu nsi ya Kanani eri Yakobo kitaabwe.
26 Ne bamugamba nti Yusufu akyali mulamu, era ye mukulu afuga ensi yonna ey'e Misiri. Omutima gwe ne guzirika kubanga teyabakkiriza.
27 Ne bamugamba ebigambo byonna ebya Yusufu, bye yababuulira: kale bwe yalaba amagaali Yusufu ge yaweereza okumusitula, omwoyo gwa Yakobo kitaabwe ne guddamu amannyi:
28 Isiraeri n'ayogera nti Kinaamala; Yusufu omwana wange akyali mulamu: ndigenda okumulaba nga sinnafa.


text:
Essuula 18
1 Awo oluvannyuma lw'ebyo n'ava mu Asene n'atuuka e Kkolinso.
2 N'alaba omuntu Omuyudaaya erinnya lye Akula, eyazaalirwa mu Ponto, yali kyajje ave mu Italiya, ne mukazi we Pulisikira, kubanga Kulwawudiyo yali alagidde Abayudaaya bonna okuva mu Ruumi: n'ajja gye baali;
3 era kubanga baalina omulimu gumu n'abeeranga nabo ne bakolanga omulimu; kubanga omulimu gwabwe baali bakozi ba weema.
4 N'awakaniranga mu kkuŋŋaaniro buli ssabbiiti, n'asendasendanga Abayudaaya n'Abayonaani.
5 Naye Siira ne Timoseewo bwe baava e Makedoni, Pawulo n'awalirizibwa ekigambo, ng'ategeeza Abayudaaya nga Yesu ye Kristo.
6 Bwe baamutangira ne bamuvuma, n’akunkumula engoye ze n'abagamba nti Omusaayi gwammwe gubeere ku mitwe gyammwe: nze ndi mulongoofu: okutanula kaakano nnaagenda eri ab'amawanga.
7 N'avaayo, n'ayingira mu nnyumba y'omuntu erinnya lye Tito Yusito, atya Katonda, ennyumba ye eriraanye ekkuŋŋaniro.
8 Era Kulisupo, omukulu w'ekkuŋŋaaniro, n'akkiriza Mukama waffe n'ennyumba ye yonna; n'Abakkolinso bangi bwe baawulira ne bakkiriza ne babatizibwa.
9 Mukama waffe n'agamba Pawulo ekiro mu kwolesebwa nti Totya naye yogeranga, tosirikanga,
10 kubanga nze ndi wamu naawe; so tewali muntu anaakulumbanga okukukola obubi: kubanga nnina abantu bangi mu kibuga muno.
11 N'amalayo mwaka n'emyezi mukaaga ng'ayigirizanga ekigambo kya Katonda mu bo.
12 Naye Galiyo bwe yali nga ye wessaza ly'e Akaya, Abayudaaya ne balumba Pawulo n’omwoyo gumu ne bamuleeta awasalirwa emisango,
13 nga bagamba nti Ono asendasenda abantu okusinza Katonda ng'amateeka bwe gatalagira.
14 Naye Pawulo bwe yali agenda okwasama akamwa ke, Galiyo n'agamba Abayudaaya nti Singa wabaddewo okusobya oba kwonoona okubi, mmwe Abayudaaya, nandibagumiikirizza:
15 naye oba nga waliwo okubuuzagana okw'ebigambo: n'amannya n'amateeka agali mu mmwe, ekyo kyammwe: nze saagala kusala musango gw'ebyo.
16 N'abagoba awasalirwa emisango.
17 Bonna ne bakwata Sossene omukulu w'ekkuŋŋaaniro ne bamukubira awasalirwa emisango. Era Galiyo teyafaayo mu bigambo ebyo.
18 Pawulo n'amalayo ennaku nnyingi endala nate, n'asiibula ab'oluganda n'avaayo n'awanika amatanga okugenda e Busuuli, era wamu naye Pulisikira ne Akula; bwe yamala okumwera enviiri mu Kekereya; kubanga yeerayirira.
19 Ne batuuka mu Efeso, bali n'abaleka eyo; naye ye yennyini n'ayingira mu kkuŋŋaaniro n'awakana n'Abayudaaya.
20 Bwe baamwagala okweyongera okutuula n'atakkiriza;
21 naye n'abasiibula n'agamba nti Ndikomawo nate gye muli Katonda ng'ayagadde, n'awanika amatanga n'avaayo mu Efeso.
22 N'agoba e Kayisaliya, n'alinnya n'alamusa ab'ekkanisa, n'aserengeta okutuuka Antiyokiya.
23 Bwe yamalayo ebiro si bingi n'avaayo, n'ayitira mu nsi y'e Ggalatiya n’e Fulugiya, ng'ava kumu, ng'agumya abayigirizwa bonna.
24 Awo omuntu Omuyudaaya erinnya lye Apolo eyazaalirwa mu Alegezandereya, omuntu eyayigirizibwa, oyo n'atuuka mu Efeso, eyali omugezi mu byawandiikibwa.
25 Oyo yali ng'abuuliddwa ekkubo lya Mukama waffe, ng'ayaka mu mwoyo n'ayogera n'ayigiriza nnyo ebigambo bya Yesu, ng'amanyi okubatiza kwa Yokaana kwokka:
26 oyo n'atanula okwogera n'obugumu mu kkuŋŋaaniro. Naye Pulisikira ne Akula bwe baawulira ne bamutwala gye bali, ne bongera okumutegeereza ddala ekkubo lya Katonda.
27 Bwe yayagala okuwunguka okutuuka Akaya, ab'oluganda ne bamugumya ne bawandiikira abayigirizwa okumusembeza: bwe yatuuka n'abayambanga nnyo abakkiriza olw'ekisa:
28 kubanga yasinganga Abayudaaya amaanyi amangi mu maaso g'abantu, ng'ategeezanga mu byawandiikibwa nga Yesu ye Kristo.


text:
Essuula 12
1 Mu biro ebyo kabaka Kerode n'agolola emikono okukola obubi abamu ab'omu kkanisa.
2 N'atta n'ekitala Yakobo muganda wa Yokaana.
3 Awo bwe yalaba nga Abayudaaya bakisiimye, ne yeeyongera okukwata ne Peetero. Ze nnaku ez'emigaati egitazimbulukuswa.
4 Bwe yamala okumukwata, n'amussa mu kkomera, n'amuwaayo eri basserikale kkumi na mukaaga okumukuuma kinnabana, ng'ayagala okumutwala mu maaso g'abantu Okuyitako nga kuwedde.
5 Awo Peetero n'akuumirwa mu kkomera: naye ab'ekkanisa ne banyiikiranga okumusabira eri Katonda.
6 Ku lunaku Kerode lwe yali ayagala okumutwalayo, mu kiro ekyo Peetero yali nga yeebase wakati w'abaserikale babiri, ng'asibiddwa n'enjegere bbiri, abakuumi baali ku luggi nga bakuuma ekkomera.
7 Laba, malayika wa Mukama n'ayimirira w'ali, okutangaala ne kujjula ekisenge, n'akuba Peetero mu mbiriizi n'amuzuukusa ng'agamba nti Yimuka mangu. Enjegere ne ziva ku mikono ne zigwa.
8 Malayika n'amugamba nti Weesibe, oyambale engatto zo. N'akola bw'atyo. N'amugamba nti Yambala ekyambalo kyo, ongoberere.
9 N'afuluma, n'amugoberera; so teyamanya nga bya mazima malayika by'akoze, naye yalowooza nti alabye kwolesebwa.
10 Bwe baayita ku bakuumi abaasookerwako n'ab'okubiri ne batuuka ku luggi olw'ekyuma oluyitibwako okutuuka mu kibuga: ne lubaggukirawo lwokka: ne bafuluma ne bayita mu kkubo limu; amangu ago malayika n'amuleka.
11 Peetero bwe yeddamu n'agamba nti Kaakano ntegedde mazima nga Mukama waffe atumye malayika n'anziya mu mukono gwa Kerode ne mu kusuubira kwonna okw'eggwanga ly'Abayudaaya.
12 Bwe yalowooza n'ajja mu nnyumba ya Malyamu eyali nnyina Yokaana erinnya lye ery'okubiri Makko, mwe baali bakuŋŋaanidde abangi nga basaba.
13 Peetero bwe yakonkona ku luggi olw'omu mulyango omuzaana n'ajja okuyitaba, erinnya lye Looda.
14 Bwe yategeera eddoboozi lya Peetero n'ataggulawo luggi olw'essanyu, naye n'ayingira mbiro n'agamba nti Peetero ayimiridde ebweru ku luggi.
15 Ne bamugamha nti Olaluse. Naye n'akaliriza nti Weewaawo. Ne bagamba nti Ye malayika we.
16 Naye Peetero ne yeeyongera okukonkona: awo bwe baggulawo ne bamulaba ne basamaalirira.
17 Naye bwe yabawenya n'omukono okusirika, n'ababuulira Mukama waffe bw'amuggye mu kkomera. N'agamba nti Mubuulire ebyo Yakobo n'ab'oluganda. N'avaayo n'agenda mu kifo awalala.
18 Awo bwe bwakya enkya, basserikale ne beegugumula nnyo nti Peetero nno abadde ki?
19 Kerode bwe yamunoonya n'atamulaba n'abuuliriza abakuumi n'alagira okubatta. N'ava mu Buyudaaya okugenda e Kayisaliya n'atuula eyo.
20 N'asunguwalira nnyo ab'e Ttuulo n'ab'e Sidoni: ne bajja gy'ali n'omwoyo gumu; bwe baakwanagana ne Bulasito omukulu w'omu nnyumba ya kabaka, ne basaba okubawa emirembe, kubanga ensi yaabwe eriisibwa bya mu nsi ya kabaka.
21 Awo ku lunaku olwalagaanyizibwa Kerode n'ayambala ebyambalo eby'obwakabaka, n'atuula ku ntebe, n'abagamba ebigambo.
22 Abantu bonna ne boogerera waggulu nti Eryo ddoboozi lya katonda, si lya muntu.
23 Amangu ago malayika wa Mukama n'amukuba, kubanga tawadde Katonda kitiibwa: n'aliibwa envunyu, n'afa.
24 Naye ekigambo kya Katonda ne kikula ne kyeyongeranga.
25 Balunabba ne Sawulo ne bakomawo okuva e Yerusaalemi, bwe baamala okutuukiriza okuweereza kwabwe, ne baleeta Yokaana erinnya lye ery'okubiri Makko.


text: Pulezindenti Yoweri Museveni ayagala abantu abatteberezebwa okubera nga baziiza emisingo egyammanyi baggalibwe okumala ennaku 180 nga bali ku alimanda. Bino Pulezidneti abyogedde naggulawo olukugana lwabalamuzi Entebbe. Abalamuzi abatuula ku Kooti y’okuntiko, ettaputta semateeka nejjulirwamu nga kwotade nabalamuzi okwetolola eggwanga bona babaddewo. Mukwogera kwe pulezidneti Museveni akonye kukuttibwa kwabantu okugenda mu maaso mubitundu byebusoga era wano wasinzidde okunenya abalamuzi okuta abantu abaziza emisango gyanaggomola nga beekwasa eddembe ly’obuntu. Ye akkola nga Ssabalamuzi asabye abalamuzi obutalwisaawo misango, kubanga kifiiriza eggwanga.


text:
Abatuuze b’e Bunalere mu disitulikiti y’e Bulambuli bavudde mu mbeera nebalumba ba memba banabwe babiri be balumiriza okubba ssente zabwe eziwerera ddala obukadde 18 zebamaze ebbanga nga basonda mu kibiina kyabwe eky’obwegassi.
Ssente zino zibadde ziterekebwa n’ekigendererwa ekyabuli mmemba okuzijjayo zibayambeko ku Christmas eno eyakaggwa.
Sam Pamba ne Justine Mukimba abagambibwa okubba ssente z’ekibiina poliisi y’ebataasizza ku batuuze ababadde bataamye obugo era kati bakuumirwa ku Poliisi e Bulambuli.


text:
Zabbuli
Chapter 29
1 Mumuwe Mukama, mmwe abaana b'abazira, Mumuwe Mukama ekitiibwa n'amaanyi.
2 Mumuwe Mukama ekitiibwa erinnya lye kye lisaanira; Mumusinze Mukama mu butuukirivu obuwooma.
3 Eddoboozi lya Mukama liri ku mazzi: Katonda ow'ekitiibwa abatuka, Ye Mukama, ku mazzi amangi.
4 Eddoboozi lya Mukama lya maanyi; Eddoboozi lya Mukama lijjudde ekitiibwa.
5 Eddoboozi lya Mukama limenya emivule; Weewaawo, Mukama amenyaamenya emivule gya Lebanooni.
6 Era agizinyisa ng'ennyana; Lebanooni ne Siriyoni ng'ennyana y'embogo,
7 Eddoboozi lya Mukama lyawula ennimi ez'omuliro.
8 Eddoboozi lya Mukama likankanya eddungu; Mukama akankanya eddungu lya Kadesi.
9 Eddoboozi lya Mukama lizaaza empeewo, Era likunkumulira ddala amabira, Era mu yeekaalu ye buli kintu kyogera nti Ekitiibwa.
10 Mukama yatuula nga kabaka ku Mataba; Weewaawo, Mukama atuula nga kabaka emirembe gyonna.
11 Mukama aliwa amaanyi abantu be; Mukama omukisa gw'aliwa abantu be gye mirembe.


text:
Isaaya
Chapter 51
1 Mumpulirize, mmwe abagoberera obutuukirivu, mmwe abanoonya Mukama: mutunuulire olwazi lwe mwatemebwako, n'obunnya bw'obuya bwe mwasimibwamu.
2 Tunuulira Ibulayimu jjajjammwe ne Saala eyabazaala: kubanga bwe yali ali omu yekka ne mmuyita ne mmuwa omukisa ne mmwaza.
3 Kubanga Mukama asanyusizza Sayuuni: asanyusizza ebifo bye byonna ebyazika n'afuula olukoola lwe okuba nga Adeni n'eddungu lye okuba ng'olusuku lwa Mukama; essanyu n'okujaguza birirabika omwo, okwebaza, n'eddoboozi ery'okuyimba.
4 Mumpulirize, mmwe abantu bange; era muntegere okutu, mmwe eggwanga lyange: kubanga etteeka lirifuluma gye ndi, era ndibeesaawo omusango gwange okuba omusana eri amawanga.
5 Obutuukirivu bwange buli kumpi, obulokozi bwange bufulumye, n'emikono gyange girisalira amawanga emisango; ebizinga birinnindirira, n'omukono gwange gwe biryesiga.
6 Muyimuse amaaso gammwe eri eggulu, era mutunuulire ensi wansi: kubanga eggulu lirivaawo ng'omukka, n'ensi erikaddiwa ng'ekyambalo, n'abo abagituulamu balifa bwe batyo: naye obulokozi bwange bunaabeereranga ennaku zonna, so n'obutuukirivu bwange tebujjulukukenga.
7 Mumpulirize, mmwe abamanyi obutuukirivu, eggwanga eririna amateeka gange mu mutima gwammwe, temutyanga kuvuma kwa bantu, so temukeŋŋentererwanga lwa kuyomba kwabwe.
8 Kubanga ennyenje eribaliira ddala ng'ekyambalo, n'enkuyege eribalya ng'ebyoya by'endiga: naye obutuukirivu bwange bunaabeereranga ennaku zonna, n'obulokozi bwange okutuusa emirembe gyonna.
9 Zuukuka, zuukuka, yambala amaanyi, ggwe omukono gwa Mukama; zuukuka nga mu nnaku ez'edda, mu mirembe egy'ebiro eby'edda. Si ggwe wuuyo eyatemaatema Lakabu, eyafumita ogusota?
10 Si ggwe wuuyo eyakaliza ennyanja, amazzi ag'obuziba obuwanvu; eyafuula obuziba bw'ennyanja okuba ekkubo abaanunulibwa okusomokeramu?
11 N'abo Mukama be yagula balikomawo ne bajja e Sayuumi n'okuyimba; n'essanyu eritaliggwaawo liriba ku mitwe gyabwe; balifuna essanyu n'okujaguza, ennaku n'okusinda biriddukira ddala.
12 Nze, nze mwene, nze nzuuyo abasanyusa: ggwe ani n'okutya n'otya omuntu alifa, n'omwana w'omuntu alifuuka ng'omuddo;
13 ne weerabira Mukama Omukozi wo, eyabamba eggulu, n'ateekawo emisingi gy'ensi; n'ozibyanga obudde bulijjo ng'otya olw'obukaali bw'omujoozi, bwe yeeteekateeka okuzikiriza? era buli ludda wa obukaali bw'omujoozi?
14 Eyawambibwa eyagobebwa aliteebwa mangu; so talifa n'akka mu bunnya, so n'emmere ye teribula.
15 Kubanga nze ndi Mukama Katonda wo asiikuusa ennyanja amayengo gaayo ne gawuluguma: Mukama ow'eggye lye linnya lye.
16 Era ntadde ebigambo byange mu kamwa ko, era nkubisseeko mu kisiikirize ky'omukono gwange, ndyoke nsimbe eggulu ne nteekawo emisingi gy'ensi ne ŋŋamba Sayuuni nti Ggwe bantu bange.
17 Zuukuka, zuukuka, yimirira, ggwe Yerusaalemi, eyanywera mu mukono gwa Mukama ku kikompe eky'obukaali bwe wanywa ku kibya eky'ekikompe eky'okutagatta n'okikutankira.
18 Ku baana bonna be yazaala tekuli wa kumukulembera; so tekuli amukwata ku mukono ku baana bonna be yalera.
19 Bino byombi bikuguddeko; ani alikukaabirako? okuzika n'okuzikirira, n'enjala n'ekitala; n'akusanyusa ntya?
20 Batabani bo bazirise, bagalamira mu nguudo zonna we zisibuka, ng'engabi mu kitimba; bajjudde obukaali bwa Mukama, okunenya kwa Katonda wo.
21 Kale nno kaakano wulira kino, ggwe abonyaabonyezebwa, era atamidde naye si na mwenge:
22 bw'atyo bw'ayogera Mukama wo Mukama era Katonda wo awoza ensonga ey'abantu be, nti Laba, nziye mu mukono gwo ekikompe eky'okutagatta, kye kibya eky'ekikompe eky'obukaali bwange; tokyakinywangako lwa kubiri:
23 era ndikiteeka mu mukono gw'abo abaakubonyaabonya; abaagamba obulamu bwo nti Kutama tuyiteko: naawe n'oteekawo amabega go ng'ettaka era ng'oluguudo eri abo abayitako.


text:
Yobu Job
Chapter 29
1
1 Awo Yobu n'aleeta nate olugero lwe n'ayogera nti
2 Singa mbadde nga bwe nnali mu myezi egyayita, Nga bwe nnali mu nnaku Katonda ze yandabirirangamu;
3 Ettabaaza ye lwe yayakiranga omutwe gwange, N'omusana gwe gwe gwantambuzanga okuyita mu kizikiza;
4 Nga bwe nnali ennaku zange nga zengedde, Ekyama kya Katonda bwe kyabanga ku weema yange;
5 Omuyinza w'ebintu byonna bwe yali ng'akyali nange, N'abaana bange nga bakyanneetoolodde;
6 Ebigere byange bwe byanaazibwanga n'omuzigo, N'olwazi bwe lwanfuukira emigga egy'amafuta!
7 Bwe nnafulumanga ne ŋŋenda eri omulyango mu kibuga, Bwe nnategekanga entebe yange mu luguudo,
8 Abalenzi bandabanga ne beekweka, Abakadde ne bayimukanga ne bayimirira;
9 Abakungu ne balekanga okwogera, Ne bateeka omukono gwabwe kamwa kaabwe;
10 Eddoboozi ery'abakulu ne lisirika, Olulimi lwabwe ne lwegatta n'ekibuno ky'akamwa kaabwe.
11 Kubanga okutu bwe kwampuliranga ne kulyoka kunneebaza; Era eriiso bwe lyandabanga ne liba mujulirwa wange:
12 Kubanga nawonyanga omwavu eyakaaba, Era n'atalina kitaawe eyabulwa ow'okumuyamba.
13 Omukisa gwanjijira oyo gwe yansabira eyali ayagala okuzikirira: Ne nnyimbisa olw'essanyu omutima gwa nnamwandu.
14 Nayambala obutuukirivu ne bumbikkako: Obutalya nsonga bwange ne buba ng'omunagiro n'engule.
15 Nabanga amaaso eri omuzibe, Era nabanga ebigere eri awenyera.
16 Nabanga kitaabwe abeetaaga: Era nakeberanga ensonga y'oyo gwe ssaamanya.
17 Era namenyanga atali mutuukirivu oluba, Ne nsika omuyiggo ne nguggya mu mannyo ge,
18 Kale ne njogera nti Ndifiira mu kisu kyange, Era naayongeranga ennaku zange ng'omusenyu:
19 Emmizi gyange giranze eri amazzi, N'omusulo gubeera ku ttabi lyange ne gukeesa obudde:
20 Ekitiibwa kyange kiggya gye ndi, N'omutego gwange guzzibbwa buggya mu mukono gwange.
21 Nze abantu bampulirizanga ne balinda, Ne basirikira okuteesa kwange.
22 Nga ndeese ebigambo bo ne batayogera nate; Okwogera kwange ne kubagwako.
23 Era bannindirira nga bwe balindirira enkuba; Era bayasama nnyo akamwa kaabwe ng'abayasamira enkuba eya ttoggo.
24 Bwe nnabasekeranga ne batakkiriza; N'omusana gw'amaaso gange tebaagusuula.
25 Neerobozanga ekkubo lyabwe ne ntuula ng'omukulu, Ne mbeera nga kabaka mu ggye, Ng'omuntu akubagiza abakungubaga.


text:
Poliisi eyitiddwa bukubirire ekizimbe ki Haruna Towers ekisangibwa ku Bbiri okumpi n’ababajja ssanduuku z’abafu, bwekikutte omuliro.Engeri olunaku gyerubadde olw’eggandaalo nnamungi w’omuntu akung’anidde ku Bbiri era ng’ababadde baagala okugufuula omugano poliisi y’ebatangidde okuyingira ekizimbe.Omuliro gukutte omwaliro gwa kuna, okuli ettendekero ly’ebyobusuubuzi li Global Institute of Information Technology and Business era ng’ebikozesebwa ebisinga bifuuse matongo.
Posted 14 hours 36 min ago..


text:
Bayibuli Eddamu Ebibuuzo Bino
Lwaki tusaanidde okujjukira okufa kwa Yesu?
Okufa kwa Yesu kye kintu ekisingayo obukulu ekyali kibaddewo mu byafaayo kubanga yatufiirira ffenna tusobole okufuna obulamu obutaggwaawo. Abantu tebaatondebwa nga ba kukola bintu bibi, kulwala, oba kufa. (Olubereberye 1:31) Naye ekibi kyayingira mu nsi okuyitira mu Adamu, omuntu eyasooka okutondebwa. Yesu yawaayo obulamu bwe asobole okutununula okuva mu kibi n’okufa.
Katonda yalaga nti atwagala nnyo bwe yatuma Omwana we ku nsi okutufiirira. (1 Yokaana 4:9, 10) Yesu yagamba abagoberezi be okujjukira okufa kwe nga bakola omukolo omutonotono nga ye gwe yakola ng’akozesa omugaati n’envinnyo. Bwe tubeerawo ku mukolo ogwo buli mwaka, tuba tulaga nti tusiima okwagala Katonda ne Yesu kwe baatulaga.
Baani abasaanidde okulya ku mugaati n’okunywa ku nvinnyo?
Yesu lwe yasooka okugamba abayigirizwa be okujjukiranga okufa kwe, yayogera ne ku ndagaano. (Matayo 26:26-28) Endagaano eyo yawa abayigirizwa ba Yesu abo awamu n’abantu abalala abatonotono essuubi ery’okuba bakabona n’okufugira awamu naye mu ggulu nga bakabaka. Wadde ng’abantu bukadde na bukadde babaawo ku mukolo gw’okujjukira okufa kwa Yesu, abo bokka abali mu ndagaano eyo be balya ku mugaati era be banywa ku nvinnyo.
Okumala emyaka nga 2,000, Yakuwa azze alonda abo abanaafuga ne Yesu. (Lukka 12:32) Omuwendo gwabwe mutono bw’ogugeraageranya ku gw’abantu abanaabeera wano ku nsi emirembe gyonna.


text:
Oruganikyo 102: Yesu ali Mwomezi
NOMANYA omukazi n’abasaija babiri banu nibo baaha? Omukazi nuwe Malyamu Magadalena munywani wa Yesu. Kandi abasaija mungoye ezirukwera bamaraika. Kanu akasiika Malyamu akakuroramu nuho bakaba bataire omutumbi gwa Yesu hanyuma y’okufa. Nikyetwa ekituuro. Baitu hati omutumbi tigulimu! N’oha yagutwaire? Katurole.
Hanyuma y’okufa kwa Yesu, abanyakatagara bakagamba Pirato: ‘Yesu obwakaba akyali mwomezi akagamba ngu naija kuhumbuurwa hanyuma y’ebiro bisatu. Kale ragira ekituuro kirindwe. Nukwo abegeswa be baleke kwija n’okwiba omutumbi gwe kandi bagambe ngu ahumbwirwe okuruga mubafu!’ Pirato yagamba abanyakatagara kutuma abaserikale kulinda ekituuro.
Baitu nyenkya kara muno ha kiro kyakasatu hanyuma y’okufa kwa Yesu, maraika wa Yahwe akaija ahonaho. Akasindika ibaale kuruga ha kituuro. Abaserikale bakatiinira kimu tibasobora n’okwetengesaho. Hanyuma obubarora mu kituro munda, omutumbi tigulimu! Abamu h’abaserikale bagenda mu rubuga kandi bagambira banyakatagara. Omanyire abanyakatagara banu ababi ekibakora? Basasura abaserikale kubiiha. Babagambira bati: ‘Mugambe ngu abegesebwa be baizire ekiro obu tubaire tubwamire baiba omutumbi.’
Binu obu bikaba nibibaho, abamu h’abakazi abakaba bali banywani ba Yesu babungira ekituuro. Bakahunirra kusanga ekituro kitalimu kintu! Mubwangu bamaraika babiri mubijwaro birikwangasana baija. Babakaguza bati: ‘Habwaki nimuserra Yesu hanu? Ahumbwirwe. Mugende bwangu mugambire abegeswa be.’ Abakazi bairuka bwangu! Baitu bakaba bakyali mu muhanda omusaija yabemereza. Omanyire noha? Ni Yesu! Abagambira ati: ‘Mugende mugambire abegeswa bange.’
Abakazi obu bagambiire abegeswa ngu Yesu mwomezi kandi ngu bamurozere, abegesebwa kikabagumira kwikiriza kinu. Petero na Yohana bairuka kugenda ha kituuro kwerorra, baitu basanga ekituuro kitarimu kintu! Petero na Yohana obu barugireyo, Malyamu Magadalena asigarayo. Nubwo yarozere mukituuro kandi akarora bamaraika babiri.
Omanyire kiki ekyahikire ha mutumbi gwa Yesu? Ruhanga akagubuzaho. Ruhanga atahumbule Yesu mu mubiri ogw’enyama ogu yafeeriiremu. Akaha Yesu omubiri ogw’omwoyo omuhyaka, nk’abamaraika omwiguru ogu baine. Baitu habw’okwoleka abegesebwa be ngu ali mwomezi, Yesu yayetekahoga omubiri ogw’abantu ogu basoboraga kurora nkoku turarora.
Matayo 27:62-66; 28:1-15; Luka 24:1-12; Yohana 20:1-12.
Ebikaguzo
- Omukazi onumu kisisani noha, abasaija ababiri nibaha, kandi bali nkaha?
- Habwaki Pirato yagambiire banyakatagara kutuma abaserikale kulinda ekituuro kya Yesu?
- Maraika akakora ki nyenkya kara hakiro kyakasatu hanyuma y’okufa kwa Yesu, baitu banyakatagara bakakora ki?
- Habwaki abakazi abamu bahunirire obu bagenzere ha kituro kya Yesu?
- Habwaki Petero na Yohana bairukire kugenda ha kituro kya Yesu, kandi kiki ekibasangireyo?
- Kiki ekyahikire ha mutumbi gwa Yesu, baitu kiki eki yakozere okweyoleka abegesebwa be ngu ali mwomezi?
Ebikaguzo ebindi
- Soma Matayo 27:62-66 na 28:1-15.
Ha kasumi k’okuhumbuka kwa Yesu, abanyakatagara, abafalisayo, kandi n’abagurusi ba bantu bakasiisa bata ha myoyo ogurukwera? (Mat. 12:24, 31, 32; 28:11-15)
- Soma Luka 24:1-12.
Ebigambo ebirukukwata ha kuhumbuka kwa Yesu nibyoleka bita ngu Yahwe narora ngu n’abakazi basobora kuba abakaiso abesigwa? (Luk. 24:4, 9, 10; Mat. 28:1-7)
- Soma Yohana 20:1-12.
Yohana 20:8, 9 nizitukonyera zita kurora ngu nitwetaaga okugumisiriza kakuba tuba tutetegerize kurungi okuhikirizibwa kw’obunabbi obumu obw’omu Baibuli? (Nfu. 4:18; Mat. 17:22, 23; Luk. 24:5-8; Yoh. 16:12)


text:
Okubala
Chapter 2
1 Awo Mukama n'agamba Musa ne Alooni nti
2 Abaana ba Isiraeri banaasiisiranga buli muntu okuliraana n'ebendera ye, awali obubonero bw'ennyumba za bakitaabwe: banaasiisiranga okwolekera eweema ey'okusisinkanirangamu enjuyi zonna.
3 Era abo abasiisira ku luuyi olw'ebuvanjuba okutunuulira enjuba gy'eva banaabanga ba bendera ya lusiisira lwa Yuda, ng'eggye lyabwe bwe liri: era Nakusoni mutabani wa Amminadaabu ye anaabanga omukulu w'abaana ba Yuda.
4 Era eggye lye n'abo abaabalibwa ku bo baali obukumi musanvu mu lukaaga.
5 N'ekika kya Isakaali be banaasiisiranga okumuliraana: era Nesaneeri mutabani wa Zuwaali ye anaabanga omukulu w'abaana ba Isakaali:
6 n'eggye lye n'abo abaabalibwa ku lyo baali obukumi butaano mu enkumi nnya mu bina:
7 n'ekika kya Zebbulooni: era Eriyaabu mutabani wa Keroni ye anaabanga omukulu w'abaana ba Zebbulooni:
8 n'eggye lye n'abo abaabalibwa ku lyo baali obukumi butaano mu kasanvu mu bina.
9 Bonna abaabalibwa ku lusiisira lwa Yuda baali kasiriivu mu obukumi munaana mu lukaaga mu bina, ng'eggye lyabwe bwe lyali. Be banaasookanga okusitula.
10 Ku luuyi olw'obukiika obwa ddyo we wanaabanga ebendera ey'olusiisira lwa Lewubeeni ng'eggye lyabwe bwe liri: era Erizuuli mutabani wa Sedewuli ye anaabanga omukulu w'abaana ba Lewubeeni.
11 N'eggye lye n'abo abaabalibwa ku lyo baali obukumi buna mu kakaaga mu bitaano.
12 N'ekika kya Simyoni be banaasiisiranga okumuliraana: era Serumyeri mutabani wa Zulisadaayi ye anaabanga omukulu w'abaana ba Simyoni:
13 n'eggye lye n'abo abaabalibwa ku bo baali obukumi butaano mu kenda mu bisatu:
14 n'ekika kya Gaadi: era Eriyasaafu mutabani wa Leweri ye anaabanga omukulu w'abaana ba Gaadi:
15 n'eggye lye n'abo abaabalibwa ku bo baali obukumii buna mu enkumi ttaano mu lukaaga mu ataano.
16 Bonna abaabalibwa ku lusiisira lwa Lewubeeni baali kasiriivu mu obukumi butaano mu lukumi mu bina mu ataano, ng'eggye lyabwe bwe lyali. Be banaddiriranga bali okusitula.
17 Eweema ey'okusisinkanirangamu n'eryoka etambulanga, wamu n'olusiisira lw'Abaleevi wakati mu nsiisira; nga bwe basiisira, bwe banaasitulanga bwe batyo, buli muntu mu kifo kye, awali ebendera zaabwe.
18 Ku luuyi olw'ebugwanjuba we wanaabanga ebendera ey'olusiisira lwa Efulayimu ng'eggye lyabwe bwe lizi: era Erisaama mutabani wa Amaiikudi ye anaabanga omukulu w'abaana ba Efulayimu.
19 N'eggye lye n'abo abaabalibwa ku bo, baali obukumi buna mu bitaano.
20 N'ekika kya Manase kye kinaamuddiriranga: era Gamalyeri mutabani wa Pedazuuli ye anaabanga omukulu w'abaana ba Manase;
21 n'eggye lye n'abo abaabalibwa ku bo baali obukumi busatu mu enkumi bbiri mu bibiri:
22 n'ekika kya Benyamini: era Abidaani mutabani wa Gidiyooni ye anaabanga omukulu w'abaana ba Benyamini:
23 n'eggye lye n'abo abaabalibwa ku bo baali abukumi busatu mu enkumi ttaano mu bina.
24 Bonna abaabalibwa ku lusiisira lwa Efulayimu baali kasiriivu mu kanaana mu kikumi, ng'eggye lyabwe bwe lyali. Be banaddiriranga bali nate okusitula.
25 Ku luuyi olw'obukiika obwa kkono we wanaabanga ebendera ey'olusiisira lwa Ddaani ng'eggye lyabwe bwe liri: era Akiyezeeri mutabani wa Amisadaayi ye anaabanga omukulu w'abaana ba Ddaani.
26 N'eggye lye n'abo abaabalibwa ku bo baali obukumi mukaaga mu enkumi bbiri mu lusanvu.
27 N'ekika kya Aseri be banaasiisiranga okumuliraana: era Pagiyeeri mutabani wa Okulaani ye anaabanga omukulu w'abaana ba Aseri:
28 n'eggye lye n'abo abaabalibwa ku bo baali obukumi buna mu lukumi mu bitaano:
29 n'ekika kya Nafutaali: era Akira mutabani wa Enani ye anaabanga omukulu w'abaana ba Nafutaali:
30 n'eggye lye n'abo abaabalibwa ku bo baali obukumi butaano mu enkumi ssatu mu bina.
31 Bonna abaabalibwa ku lusiisira lwa Ddaani baali kasiriivu mu obukumi butaano mu kasanvu mu lukaaga. Be banaasembanga ng'ebendera bwe ziri.
32 Abo be baabalibwa ku baana ba Isiraeri ng'ennyumba za bakitaabwe bwe zaali: bonna abaabalibwa ku nsiisira ng'eggye lyabwe bwe lyali baali obusiriivu mukaaga mu enkumi ssatu mu bitaano mu ataano.
33 Naye Abaleevi tebaabalibwa mu baana ba Isiraeri; nga Mukama bwe yalagira Musa.
34 Abaana ba Isiraeri bwe baakola bwe batyo; nga byonna bwe byali Mukama bye yalagira Musa, bwe baasiisiranga bwe batyo awali ebendera zaabwe, era bwe batyo bwe baasitulanga, buli muntu ng'enda zaabwe bwe zaali, ng'ennyumba za bakitaabwe bwe zaali.


text:
LEERO omwaka 2013 lwe guggwaako. Abagumazeeko mwebale era mbaagaliza 2014 ow’emirembe n’essanyu.
Naye ekikulu kya byonna kubeera balamu era mulina okulwana okulaba nga kino mukituukiriza okusobola okutuuka ku bigendererwa ebirala.
Amaka amalungi agalimu omukwano, essanyu n’okutegeeragana omwaka bwe guba gugwaako mwandibadde mutuula ne muteesa n’okukubaganya ebirowoozo ku bintu bye mugenda okukola mu mwaka oguddako n’okulaba ebigaanyi mu mukadde.
Bakulu bannange era mulina okukimanya nti bino byonna okutambula obulungi wateekwa okubaawo omukwano. Bwe guba gubadde guserebye mulabe engeri gye mugwongeramu amaanyi.
N’olwekyo mulina okwetegekera okulaba nga temulwala, mulya bulungi, musula bulungi n’okukola ebintu ebibawa essanyu.
Kiswaza abantu abakuze okufuna obuzibu oba okulwala ne mubulwa ssente ezibajjanjaba.
Mbasaba mu 2014 mubeere bantubalamu, mwesonyiwe emize emibi, amaka gammwe mugakwase Mukama Katonda, mukole nnyo n’okuwang’aana amagezi mu buli nsonga obulamu bujja kubanyumira.


text:
WIIKI ewedde twatunuulidde engeri abakazi gye abasajja okusikiriza bannaabwe mu kisenge okutambuza obulungi omukwano.
Akawale k’omu nda kye kimu ku bintu omukazi by’atalina kubuusa maaso kuba kakola kinene okulinnyisa oba okutta apetayiti y’omusajja.
Akawale lwe lumu ku ngoye ezikyasinze okusikiriza abasajja, y’ensonga lwaki abamu bw’akalabako ne bwe kaba kasaze mu lugoye atandikirawo okukuba obufaananyi bw’omukwano.
Akawale kateekeddwa okukuumibwa anga kayonjo okusobola okuwamba omutima gwa munno.
Abawala mu buwale obusikiriza.
Akawale kaliko emizizo omuli obutakaanika wabweru ssaako n’obutakawa muntu mulala kukooza.
Omusajja bw’asisinkana omukyala nga ayambadde akawale akasinga okumusanyusa obwagazi bweyongera.
Abasajja bawerako abeemulugunya ku ngeri abaagalwa baabwe gye beeyisaamu nga bali mu kisenge;
“ Abasinga eby’okutega obumasu baabivaako dda, sso nga wano omukazi w’alina okulagira munne nti ebintu abitegeera okusinziira ku ngeri gy’aba ayambaddemu.
Omukazi bwe yeetegeka obulungi n’omusanga mu kisenge ng’ayambadde akawale k’akatimba mu langi esika amaaso, kizibu obutakiika mbuga.
Ekibi nti abakazi abamu bino babitwala nga bya kwemoola, okukkakkana nga batandise kwemulugunya ng’abaamu baabwe bwe batakyakuba mmese”, bw’atyo Andrew Lubwama akola ogw’okubuulirira abafumbo e Kosovo bw’annyonnyola.
Agattako nti olw’abakazi okudibya enkola y’okutega obumasu y’emu ku nsonga eyongedde akatale ka bamalaaya mu ggwanga kuba bamanyi ebisikiriza abasajja era kizibu okumutuukako nga teyeewunze mu ngeri esikiriza.
Kino kitegeeza nti buli mukyala yandibaddeyo ne seeti z’obuwale n’obuleega ebisikiriza amaaso by’ayambala okulaga munne nti ali mu muudu ya kwegatta.
Lubwama agamba nti kyandibadde kirungi n’ogula langi esanyusa munno okukyongeramu ebbugumu, ssaako n’ekika ky’ayagala oyambale, kuba manya nti bino byonna obikola lwa kwagala kusanyusa munno.
Lubwama agamba nti embeera y’abakyala obuteefaako oluusi y’ereetera abasajja okukemebwa ne balabankana, okukkakkana ng’amaka agandibadde gateredde entende gafudde.
Obuwale obusikiriza mulimu g- string, French pant, patra, t- string, bikini, n’endala.
Langi enzirugavu Lubwama agamba nti si nnungi kwesibako okuggyako ng’oli mweru ddala.
Ekirala langi enzirugavu emanyiddwa mu bakazi abajama era abasajja abamu bw’agitunulako tasobola kufuna apetayiti.
Langi enjeru, emmyuufu, bbuli ow’amazzi, kakobe ne ppinki nnungi nnyo kubanga zisika nnyo amaaso.


text:
OFA nga tebakukwatidde mu bubbie Namuwongo. Abaayo gwe bakwatira mu bumenyi bw’amateeka bakwekolerako nga tebalina gwe beebuuzizzaako.
Robert Mulangira yakiguddeko abavubuka bwe baamusanze ng’abbye ebintu mu nnyumba y’omutuuze omu ate ne yeggaliramu n’agaana okuggulawo.
Baamusalidde amagezi ne bafuula eddoboozi mu Lungereza ng’afande olwo n’aggulawo buli omu n’amukuba mu ngeri yiye okutuusa lwe yasabye bamutwale ku poliisi.
Baamutute nga talinnya nga buli omu ky’ayagala ky’amukola.
Olwamutuusiza ku poliisi y’e Kannyogoga n’awogana nti, “afande muntase.” Olwatude n’assa ekikkowe nga bw’agamba nti “ofanga tobbye mu Namuwongo.”


text:
Poliisi wamu n’abatuuze mu bitundu bye Kyengera mu ggombolola ye Nsangi mu district ye wakiso batandiise omuyiggo gw’omuvubuka ategerekeseeko erya Kyaluzzi agambibwa okudda ku kawala k’emyaka 14 n’aganza.
Kigambibwa nti Kyaluzzi ono nga muvuzi wa bodaboda yalimbalimba akawala kano nga bw’agenda okukakuba embaga makeke nga kamalirizza emisomo gyako kavuna kakkiriza okwegattanga naye.
Abazadde b’enjuyi zombi bwe baatudde okwegaanyamu ku nsonga zino baalemeddwa okukkaanya era Kyaluzzi olwafunye wayita nadduka .


text:
KCCA ekoze omulimu okulaba ng’erongoosa ekibuga era ffenna tusiima. Wabula olw’embeera waliwo abamu abakyamenya amateeka era bano be bamu ku abo abakwatibwa ne batwalibwa okuvunaanibwa.
Wabula enteekateeka ey’okulaba ng’abantu ab’engeri eno bamalibwa ku makubo abakulembeze
mu KCCA basaana okulaba nga bakozesa abaserikale abatendekeddwa mu kukola omulimu guno nga ne mu byonna bayize waakiri ku ddembe ly’obuntu.
Kikyamu okulinnyirira eddembe ly’omuntu wadde ng’akwatiddwa kuba ne Poliisi etugamba nti tosobola kusingibwa musango okutuusa nga kkooti egukusalidde.
Kino kitegeeza nti obeera okyalina eddembe ly’obuntu eririna okussibwamu ekitiibwa.
N’olwekyo nga bwe tulwanyisa okukuuma ekibuga kyaffe nga kiri mu mbeera ennungi ate tukole emirimu gyaffe mu ngeri eteesiige ttaka ebyo ebirungi bye tutuuseeko.
Wabula ne Bannayuganda tuyige, kituufu tuli ku bugubi naddala mu byenfuna naye tugondere amateeka okwewala obuzibu obumu.
Mande Kisakye,
Kampala.


text:
Bya TOM GWEBAYANGA
MUSAJJAMUKULU ow’emyaka 51 mu disitulikiti y’e Kaliro afuuse sereebu, bw’asse ggoonya eyakula n’ewola ng’awoolera egwanga okumuliira mukyalawe nnamba bbiri eyali owoolubuto olw’emyezi 7, n’atuukiriza olugero olu¬gamba nti, “Bbanja lya mwenge liggwa na mwenge.”
Mubarak Zagenda, ow’e Kibuye mu ggombolola y’e Nawaikoke, ggoonya eno eya ffuuti 25 ng’ezitotwa kkiro 500 yag¬gittidde mu bitoogo by’oku mwalo gw’e Namangi, ku lubalama lw’ennyanja Kyoga, mmita nga 100 okuva we yaliira mukyala¬we, Dimintiriya Nabwire nga December 13, 2014.
Abatuuze kai bamuyita ‘Lumiramwoyo’ era buli w’ayita abaako abamuwerekera. Mukaziwe okugwa mu mannyo ga ggoonya, yali akyaddeko mu bakadde be e Namangi, kwe kugenda ne bakyala banne atyabire bazadde be enku eziyitibwa ‘ebigoogole’ ebikulira ku lubalama lw’ennyanja.
Ggoonya eno ebadde eridde ente n’obuyana obuwerako ku kyalo kino kyokka nga buli omu atya okugyesimbamu. Ye Zagenda yagisalidde ogw’okufa bwe yagirumbye mu bitoogo mwe yali yasima ekinnya era ebadde evaayo okwota ku kasana, okukwata ekyokulya era ng’abantu bagiraba ne bassaako kakola tondeka nnyuma.
Zagenda yagisooberedde n’agitunga effumu olwo ggoonya kwe kweyuna amazzi edduke kyokka effumu lyabaddeko omuguwa ne gusigala nga gugikkutte. Abasajja abalala abaabadde bazze ne Ziraba kyokka nga beesuddeko akabanga, ne basika omuguwa nga buli lw’esembera ku lukalu Ziraba agikuba ku nnyindo ne ku mumwa okukkakkana ng’agisse!
Baagisibye ku maato abiri ne bagireeta ku mwalo gw’e Kibuye, nnamungi w’omuntu gye yabadde akuhhanidde okweerolera ku ggoonya. Zagenda nga ye ‘difensi’ ku LC1 e Kibuye agamba: “Mbadde siyinza kuleka ggoonya eyalya mukazi wange kulya muntu mulala ate nga mmanyi amaka gaayo.”
EBYALIWO NGA GGOONYA EKWATA OMUKAZI OKUMULA
Nga December 13, 2014, Nabwire ya¬genda ne banne okutyaba enku mu mazzi g’ebitoogo. Aba asika ekiti n’awulira ekintu nga kimuutte okugulu nga kitandise okumuwalula.
Nabwire yakuba enduulu n’agamba banne nti waliwo ekintu ekimukutte kimuwalula kyokka bo banne badduka buddusi. Yeekwata ku kiti nga bw’alaajana nti, “Bannange, kyongedde okunnuma, ate kikutte n’awalala, mujje munnyambe,” nga bali beeyongerayo bweyongezi. Oluvannyuma yabagamba nti, ‘Bannange mweraba, kintutte..!” Tebaddamu kumulaba. Abamu ku bakyala be yali nabo bwe batyo bwe balojja ekyabatuukako nga munnaabwe agenda.
Ye Zagenda agamba nti, “Twalabagana ne Nabwire mu 2003 era okugenda mu bakadde yamala kunsiibula ne mmutikka n’ebyokutwala.
Enkeera w’olunaku ggoonya lwe yalya mukyala wange, twagezaako okunoonya nti, tomamya yaleseewo ebitundu bye ebimu ne bibula. Twayabya olumbe byonna ne mbirekera Allah, ne mbakana na gwa kulabirira baana mpozzi n’okusalawo nti, nteekwa okugiyigga ngitte.”
NNUMBA GGOONYA OKUGITTA
January ng’atandika abavubuka abaali batema ebitoogo okusereka amayumba baagwa ku kibangirizi ekiyooyoote, nga kumpi awo waliwo ekidiba ekigazi. Wano omutaka w’abadde ayotera akasana.
Baaliimisa okumala wiiki nnamba ne bazuula nti buli lunaku ejja okwota akasana ku ssaawa 2:00 ez’oku makya n’evaawo ku 5:00.
Bantegeeza ne nsitukiramu okukyalira enfo eno. Nazuula nti, ggoonya eno yali tetya bantu, kuba natambula ne mbuzaayo mmita ttaano okugituukako naye teyavaawo. Wano nabaza engeri gye nnina okugitamu nga nkozesa effumu. Nakunga bannange era lwe twagirumba zaagenda okuwera ssaawa nnya nga efudde.”
AWEESA EFFUMU
Nagenda ew’omuweesi, David Ivaibi ow’e Bukamba ne mmuwa 15,000/- n’aweesa effumu ery’eddobo, nga bwe nfumita likwata ennyama ne liraaliramu. Effumu lino lyakubwamu ekituli eky’okuyingizaamu omuguwa ne liteekebwamu n’omuyini.
Ku ffumu nayongerako akabazzi ak’okugitema omutwe singa entabukira. Nafunye abantu bataano ne mbasaba okumperekerako mu ddwaaniro singa bitabuka banziruukirira.
Ku ssaawa nga 3:00 ez’oku makya, tw’alinnya amaato ne twolekera “eddwaniro,” okutuukayo nga ggoonya yeebase, bannange baasigala emabega nga bakutte omuguwa gwe twasibye ku ffumu, nze ne nnumba.
Ggoonya olw’andabye n’eyimirira ku bigere ng’enswaswa emirundi ebiri bwe yamaze n’ekka wansi ne yeebaka nga n’amaaso ezibirizza, ng’eringa egamba nti, ‘weebale okwereeta.”
Nagisemberedde ne ntuuka mu mmita nga nnya, yalabye nsembera n’etandika okwesikawo eddukire mu kidiba wano we nagifumitidde mu mbiriizi era yatuuse mu mazzi nga ligikutte.
Bannange baasise omuguwa era obwedda buli lw’efulumya omutwe nga ngikuba akabazzi ku mutwe, okukkakkana ng’egonze. Twagisibye ku lyato ne tugiwalula okutuuka e Kibuye.
Poliisi y’e Kaliro yatuuse ku ssaawa 8:00 n’egitwala ku CPS, abagezigezi gye baagisibira ng’okugirabako osasula 2,000/- ate ekifaananyi kyange kye baayolezaawo nga bakitunda 1,000/-, wabula teri yampaako yadde 500/-
Ku ssaawa 2:00 ez’akawungeezi, aba Uganda Wildlife Authority bazze ne kabangali ne bagitikka.
OKUTTA GGOONYA KITANGE YE YANJIGIRIZA
Nga nkyali muto, kitange, omugenzi Muzeeyi Musana yali muyizzi wa ggoonya ng’eyamuyigiriza yali Munnakenya, Deera eyasuubulanga amaliba gaazo.
Okuyigga nagendanga nabo nga ndaba bye bakola era ezimu baazittiranga mu mazzi amawa¬nvu, okusingira ddala ekiro kuba bw’ogimulisaamu ttooci eba tekyalaba.
EYASIMATTUKA GGOONYA AYOGEDDE
Dauda Mpala 19, agamba: Twali tutema bitoogo mu kifo ky’ekimu, kyokka kye tutaamanya nti ggoonya w’esula. hhenda okuwulira ng’amannyo gankutte okugulu. Nawoggana ng’ensika entwala mu kidiba bannange ne banziruukirira. Bansika emikono nga nayo bw’esika okutuusa lwe baagisinza amaanyi. Olwanta n’egoba bali abaali abansika bwe yalemwa n’eddayo mu mazzi. Ku kitanda e Iganga nnamalayo wiiki ssatu era okugulu kwale¬mala.”
GGOONYA ZITUTAWAANYA
Malik Batambuze, amyuka ssentebe wa LC1, yategeezezza nti, mu kyondo ekyo mulimu ggoonya ezisoba mu 200 eziremaz¬za abantu, ziyigganya ente, ennyana n’embuzi nga kati zizze ku kugaaya bantu. “ Abatuuze amazzi g’ennyanja bagaagala kuba aga nayikonto ga lunnyo kale tbalina bawe bayinza kwewala nnyanja.
Ssentebe wa LC5 e Kaliro, Wycliffe Ibanda yanenyezza ekitongole Zagenda n’abaana omukyala be yamulekedde. Zagenda ng’alaga abatuuze effumu lye yakozesezza okutta ggoonya.
Abantu nga ekivunaanyizibwa ku bisolo ekya Uganda Wild Life Authority (UWA) olw’okwebuzaabuzanga nga babayise bakime ggoonya zino nga bagamba nti tebalina mafuta.
Okusinziira ku ssentebe wa LC5 e Mayuge, Omar Daktur Bongo, disitulikiti ye y’esinze okukosebwa kuba ggoonya zirya abantu ng’emberenge.
Alipoota ziraga nti mu 2014, ggoonya zaakwata abantu 15 ne ziryaako basatu abalala baasigaza bisago. Mu myaka omukaaga egiyise, zaalumba abantu 100 nga 50 ku zaabalya, okusinziira kw’akulira eby’okulwanyisa ebisolo
ebikambwe e Mayuge, Loe Jjaza. Ssentebe wa LC3 e Nawaikoke, Moses Kawumba yasabye gavumenti ejje eyigge ggoonya zino ng’ekiwundu tekinnaba kusamba ddagala.
GGOONYA ZIBEERA WA?
Zitera kulumba mu biseera bya nkuba nga zivudde mu mazzi amawanvu ne zisengukira mu bitoogo era ababa bagenze okukima amazzi, okuwuga n’okuvuba mu bwato obutono we zibakwatira, Zikambuwalannyo nga zaakalula.


text:
Bya VIVIEN NAKITENDE
OKUZAALA kujaagaana, nga gw’ozaalidde, abaana abaagala. Tunuulira Sumayiya Nakanwagi, eyaakazaala abalongo emirundi etaano. Bba yamuddukako ng’amuyita wa bisiraani olw’okuzaala abalongo abataggwa ate ne ku mayumba kw’asula abundabunda bubunzibunzi nga bamugoba olw’abaana.
Nakanwagi, nga mutuuze w’e Wakaliga, bukya atandika kuzaala, azaala balongo bokka nga yaakazaala abalongo emirundi etaano. Erya Nnaalongo lyamuvaako dda kuba bw’ozaala abalongo emirundi egisukka ebiri ng’erinnya olifiirwa.
Wadde ng’abantu bangi baagala okuzaala abalongo naye ye Nakanwagi ebizibu by’abafuniddemu bimwerabizza essanyu ly’obweza. Edda baagambanga nti Nnaalongo tanoba era nti oli bw’azaala abalongo ng’obufumbo bunywedde, naye ate obwa Nakanwagi bwafa bufi.
Ennaku gy’ayitamu agirojja bw’ati:
Ng’omuwala yenna bw’akula n’asuubira okufuna omusajja afumbirwe bakole amaka era bafune n’abaana babeere basanyufu nange bwe nali era olwavubuka ne ntandika okukola bizinensi nga ndi musuubuzi wa matooke ge naggyanga e Mbarara ne ngatunda mu Kampala e Busega ne Nateete.
NFUNA OMWAMI
Mu 2002, nafuna baze, Jamir Batte era ne tusalawo okubeera ffenna, ekiseera kyatuuka emirimu gye ne gicankalana olwo nga nze mbeezaawo awaka. Namugulira pikipiki akole bodaboda tusobole okubeera obulungi. Mu 2003, twateesa tuzaale era mu 2004 ne nkubawo abaana abasooka Wasswa ne Nakato. Kino kyasanyusa nnyo baze omukwano gwaffe ne gweyongera.
Mu 2007 naddamu ne nzaala nga ku luno nazaala Wasswa ne Kato, mu 2010 era naddamu okuzaala ne nzaala Wasswa ne Nakato wabula Nakato n’abuuka ng’aweza emyaka ebiri, mu 2012 ne nzaala Wasswa ne Kato ate mu 2014 ne nzaala Babirye ne Kato wabula Kato Mukama n’amutwala ng’azaalibwa.
Nakanwagi yazaala abalongo ba mirundi etaano
Mu 2012 nga ndi lubuto lw’abalongo abookusatu, natandika okufunamu obutakkaanya n’omwami wange nga buli ssente gye nkola gy’atwala wabula ne tubeerawo bwe tutyo. Mu 2013 nga mmaze okuzaala abalongo abookuna nagenda
okusuubula amatooke e Mbarara nga bwe nakolanga ne bankubira essimu nga mmange mulwadde nnyo. Emmotoka nagiweereza baze atunde emmere era eno yagitunda ssente zonna n’azitwala. Kuno yagattako okusiba ebintu by’omu nnyumba byonna ne poloti ze nali nguze yazitunda n’antegeeza nti ababbi baali batulumbye ne batubba ebintu byonna. Baliraanwa be banzibirako nti ye yali abitutte.
Natandika okumubanja ebintu byange ne ssente olwo ne yeecanga n’ayagala n’okunjokera mu nnyumba n’abaana baffe era n’annangira ebintu bingi ng’abaana abalongo bwe babeera n’ebisiraani nga ye takyasobola kubeera nange. Okuva olwo siddangamu kumulaba wadde okumuwuliza.
Abehhanda za baze nabo beegatta ku baze ne bampalana nga bwe bampita ow’ebisiraani olw’okuzaalanga abalongo buli kiseera nti era bo tebakirabangako mu kika kyabwe.
Eky’okundekawo sandikifuddeko naye ate omusajja yanzibako buli kintu ne kapito yamubba ne mba nga sirina we ntandikira.
NFUNA ABALONGO AWALALA
Omwami ng’amaze okugenda nafuna obulwadde obw’amaanyi ne bahhamba bwa kinnansi era nagenda ew’omusawo w’ekinnansi Charles Ssebusolo era eno banzijanjaba. Bantegeeza nti nali nninamu olubuto lwa myezi ebiri nga baze yalunsibirako luleme kukula nti era lwali lugenda kuvundira munda nga nali nneetaaga kwegatta n’omusajja aluzuukuse. Omusawo ono yantegeeza nti ye yekka asobola okukola kino.
Olw’okuba nali mu kusoberwa nga ndaba hhenda kufa nakkiriza era yankozesa olubuto ne lukula kyokka n’antegeeza nti lwali lwa baze.
Nagenda okubala emyezi nga ndaba ky’ekiseera omusawo ono we yanzijanjabira era nalwo nazaala balongo Babirye ne Kato wabula Kato n’abuuka. Omusawo ono naye abaana be abakulu bantabukira ne bangoba ne mu nnyumba gye yali ampadde okubeeramu ne nzira mu muzigo.
ABALONGO B’E BUKOJJA
Jjajja azaala maama eyali ayitibwa Bitaminsi naye yazaala abalongo emirun¬di ena kwe yakoma era ne mmange naye Mulongo ye Babirye Nangoma yadde ye teyazaala ba¬longo. Ndabika nasika akasaayi ka Jjajja era eky’okubazaala buli luzaalo sikiri¬naako buzibu bwonna.
ENGERI GYE MBAAWULA
Olw’okuba abalongo nnina bangi buli omu alina erinnya ery’enjawulo lye namwongerako kwe mmwawulira okugeza nnina Wasswa Mukulu, Wasswa Bbiri, Wasswa Mutono, Nakato Mukulu, Kato Mukulu era gano ge nsinga okukozesa okwawula ani gwe mpita.
NGOBAGANYIZIBWA KU NJU LWA BAANA
Obuzibu bwe mpitamu bungi okukuza abaana bange omunaana kuba kati sikyakola wabula ndiwo ku lwa bazirakisa anti abaana sirina gwe nsobola kubalekera. Bannannyini mayumba bannangira buli kakedde ng’abaana bwe bajjuza kaabuyonjo zaabwe era kati we nsula kaabuyonjo baagihhaana, napangisa ya mu katale k’abaazirwanako e Wakaliga gye tugenda okweyamba n’abaana bange.
Charles Ssebusolo omusawo w’ekinnansi Taata w'abalongo abasembyeyo
Abaana bange okugezaako okubatangira okubabba nnabagulira engoye nga zifaanagana ze bambala kwegamba
.Olumu waaliwo omukazi eyali abbye abaana basatu ng’abateeka mu mmotoka agenda nabo wabula abantu olwalengera yunifoomu ne bamulemesa nga bategedde nti eyo yunifoomu y’abaana bange.
Essaawa eno nnina obuzibu nti ku mayumba kwe mbeera bangobaganya olw’okubeera n’abaana abangi ate ennyumba yange gye nali ntandise okuzimbako nayo yasigala awo kuba sikyalina kye nkola. Nze taata nze maama, abalongo abakulu babadde basoma mu kibiina kyakusatu wabula sinnafuna ssente zibazzaayo ku ssomero era bali waka batudde. Ekyokulya nakyo kizibu kuba kati mbeerawo ku lwa bazirakisa abampa ng’abasinga ba mizikiti be bannyamba okumbeezaawo.
OMUSAJJA ANTADDE KU BUNKENKE
Ekinneeraliikiriza, waliwo abantu abatandise okunnondoola be nteebereza okuba nti basindikibwa eyali baze. Oluusi nfuna abankubira essimu nti bampadde obuyambi bw’abaana hhende mbunone wabula hhenda okutuukayo nga tewali muntu ate bwe nziramu okukuba essimu eyo eba teriiko ekitadde obulamu bwange mu matigga.
Omwami wange bwe yamala okunzibako ebyange byonna yagezaako okunzita ng’ayagala kunjokera mu nnyumba, ssente zonna ze yabba nazivaako njagala kukuza baana bange era namwesonyiwa simanyi ate lwaki annondoola.
Enju ya Nakanwagi gye yali azimbye e Sumbwe yamulema okumaliriza.
ABASAWO KYE BAGAMBA
Dr. Othniel Musana omusawo w’abakyala ku ddwaaliro e Nsambya agamba: Omukyala okuzaala aba¬longo buli luzaalo kitegeeza nti akola amagi mangi nga buli mwezi afulumya eggi erisukka mu limu. Omukyala ow’ekikula kino kizibu okuzaala omwana omu, wabula ate era nga kisobo¬ka naye kirwawo olw’obungi bw’amagi g’alina. Omukyala bulijjo afulumya eggi limu buli mwezi naye ono ow’ekikula kino afulumya amagi mangi.
Omukyala ow’engeri eno ayinza okuba ng’embeera gy’alimu ya nsikirano ng’obutonde bwe bulina omuntu gwe bugoberera mu kika naddala ku ludda lwa maama we kale nakyo kireetera embeera eyo.”
Ate Sahaban Waibango. ssentebe w’abasawo b’ekinnansi mu munisi¬paali y’e Lubaga agamba: Okuzaala abalongo emirundi emingi kya mirundi ebiri okufuna emikisa oba ebisiraani, okugaggawala oba okwavuwala. Abalongo kintu kizibu nnyo era balina emizizo mingi, mu nkola y’ekinnansi abalongo balina eddagala lye banaaba ne bakolebwako emizizo ne batereera.


text:
Omukulembeze w’eggwanga Yoweri Kaguta Museveni aggugumbudde ebitongole bya gavumenti omuli ekyebyobulamu, ekyebyenjigiriza nenguudo olwobutakola kimala kutumbula mbeera z’abantu.
Abebyobulamu abanennyeza olwa Typhoid afuuse ensonga mu kiseera kino, sso nga agambye nti wasaana okubawo okukuba ttooki mu nkola ya bonna basome kabe kasinge nokugiyimirizaamu okusobola okwetereeza. Museveni agamba nti enkola eno erabika evudde ku mulamwa.
Pulezidenti Museveni abadde ayogerako eri baminisita be kwebyo ebituukiddwako nebyalaba nti birina okwongerwamu amaanyi.


text:
Bya SSENNABULYA BAAGALAYINA ne FLORENCE TUMUPENDE
EBY’OKUTEMULWA kw’omuwala Beatrice Nabukeera ng’ono abatemu baamuttira ku mbaga n’okumusobyako biranze, bazadde be bwe baakubye embugo mu kyoto olwa Poliisi okuyimbula abaakwatibwa mu musango guno nga tebatuusiddwa mu kkooti.
Bano batiisizza bwe batajja kuweera okutuusa nga bafunye okulamulwa okutuufu mu musango gw’okuttibwa kwa muwala waabwe ne basaba omudduumizi wa poliisi mu ggwanga Gen. Kale Kaihura n’ebitongole by’eddembe ly’obuntu bayingire mu nsonga z’ettemu lino.
Nabukeera 20 yatemulwa January 31,2015 ku mbaga ya mukulu we Deborah Nalutoogo mu maka ga kitaabwe Godfrey Sseguya (yali kitaawe wa Nabukeera omuto) ku kyalo Ssenya ng’abaamutta kigambibwa nti basooka kumusobyako.
Kw’olwo Poliisi yakwatirawo Dennis Mukasa 28 ne Daniel Ssempungu 30 abavuzi ba bodaboda ku siteegi y’e Kyabakuza olw’okusongebwamu olunwe nti baalabibwako eggulolimu ku mbaga nga basikaasikanya Nabukeera emmanju w’ekidaala.
Omwogezi wa Poliisi Masaka ey’awamu IP Noah Sserunjogi n’akulira eby’okunoonyereza ku buzzi bw’emisango mu Lwengo Naalongo Sophie Nebushi bakakasa okukwatibwa kwa Mukasa ne Ssempungu ne baggalirwako ku poliisi e Mbiriizi.


text:
Kaggayi
Chapter 1
1 Mu mwaka ogw'okubiri ogwa Daliyo kabaka, mu mwezi ogw'omukaaga, ku lunaku olw'omwezi olw'olubereberye, ekigambo kya Mukama ne kijjira mu Kaggayi nnabbi eri Zerubbaberi mutabani wa Seyalutyeri owessaza lya Yuda n'eri Yosuwa mutabani wa Yekozadaaki kabona asinga obukulu nga kyogera nti
2 Bw'ati bw'ayogera Mukama w'eggye nti Abantu bano boogera nti Kaakano si kye kiseera ffe okujja, ekiseera eky'okuzimbiramu ennyumba ya Mukama.
3 Awo ekigambo kya Mukama ne kijjira mu Kaggayi nnabi nga kyogera nti
4 Kye kiseera mmwe bennyini okubeera mu nnyumba zammwe ezibikkiddwako, ennyumba eno ng'ebeerera awo ng'erekeddwawo?
5 Kale nno bw'ati bw'ayogera Mukama w'eggye nti Mulowooze amakubo gammwe.
6 Mwasiga bingi, ne mukungula bitono; mulya naye temukkuta; munywa naye temukkuta bye munywa; mwambala naye tewali abuguma; n'oyo afuna empeera afuna okugiteeka mu nsawo eyawummukawummuka.
7 Bw'ati bw'ayogera Mukama w'eggye nti Mulowooze amakubo gammwe.
8 Mulinnye ku lusozi, muleete emiti, muzimbe ennyumba; nange ndigisanyukira, era ndigulumizibwa, bw'ayogera Mukama.
9 Mwasuubira bingi, kale, laba, ne biba bitono; era bwe mwabireeta eka, ne mbifuumuula. Lwaki? bw'ayogera Mukama w'eggye. Ogw'ennyumba yange ebeerera awo ng'erekeddwawo, nammwe muddukira buli muntu eri ennyumba ye.
10 Kale ku lwammwe eggulu kyerivudde liziyizibwa okuleeta omusulo, n'ettaka liziyizibwa okubala ebibala byalyo.
11 Ne mpita ekyanda okujja ku nsi ne ku nsozi ne ku ŋŋaano ne ku mwenge ne ku mafuta ne ku ebyo ettaka bye libala ne ku bantu ne ku nsolo ne ku mirimu gyonna egy'engalo.
12 Awo Zerubbaberi mutabani wa Seyalutyeri ne Yosuwa mutabani wa Yekozadaaki kabona asinga obukulu wamu n'abantu bonna abafisseewo ne bagondera eddoboozi lya Mukama Katonda waabwe n'ebigambo bya Kaggayi nnabbi nga Mukama Katonda waabwe bwe yamutuma; abantu ne batya mu maaso ga Mukama.
13 Awo Kaggayi omubaka wa Mukama n'agamba abantu ng'ayima mu bubaka bwa Mukama nti Nze ndi wamu nammwe, bw'ayogera Mukama.
14 Awo Mukama n'akubiriza omwoyo gwa Zerubbaberi mutabani wa Seyalutyeri owessaza lya Yuda n'omwoyo gwa Yosuwa mutabani wa Yekozadaaki kabona asinga obukulu n'omwoyo gw'abantu bonna abaali bafisseewo, ne bajja ne bakola omulimu mu nnyumba ya Mukama w'eggye Katonda waabwe,
15 ku lunaku olw'omwezi olw'amakumi abiri mu nnya, mu mwezi ogw'omukaaga mu mwaka ogw'okubiri ogwa Daliyo kabaka.


text:
Ezekyeri
Chapter 45
1 Era nate bwe muligabana n'obululu ensi okuba obusika, muwangayo ekitone eri Mukama, omugabo gw'ensi omutukuvu: obuwanvu bwagwo buliba buwanvu obw'emmuli obukumi bubiri mu enkumi ttano, n'obugazi kakumi: guliba mutukuvu mu nsalo yaagwo yonna okwetooloola.
2 Ku gwo kuliggibwako olw'ekifo ekitukuvu ebikumi bitaano obuwanvu n'ebikumi bitaano obugazi okwenkanankana enjuyi zonna: n'emikono amakumi ataano olw'embuga yaako enjuyi zonna.
3 Era oligeza ekigera kino, obuwanvu obw'obukumi bubiri mu enkumi ttaano n'obugazi obw'akakumi: n'omwo mwe muliba awatukuvu, awatukuvu ennyo.
4 Ogwo gwe mugabo gw'ensi omutukuvu; guliba gwa bakabona, abaweereza ab'omu watukuvu, abasembera okuweereza Mukama; era kiriba kifo kya nnyumba zaabwe, era ekifo ekitukuvu eky'awatukuvu.
5 Kale Abaleevi, abaweereza ab'omu nnyumba, baliba n'obukumi bubiri mu enkumi ttaano obuwanvu n'akakumi obugazi, okuba obutaka bwabwe, ku bwabwe, olw'amayu amakumi abiri.
6 Era muteekangawo obutaka obw'ekibuga, enkumi ttaano obugazi n'obukumi bubiri mu enkumi ttaano obuwanvu, okuliraana ekitone eky'omugabo omutukuvu: buliba bwa nnyumba yonna eya Isiraeri.
7 Era buli ekiriba eky'omulangira kiriba ku mabbali g'omugabo omutukuvu n'obutaka obw'ekibuga eruuyi n'eruuyi, mu maaso g'ekitone ekitukuvu ne mu maaso g'obutaka obw'ekibuga, ku luuyi olw'ebugwanjuba ebugwanjuba, ne ku luuyi olw'ebuvanjuba ebuvanjuba: n'obuwanvu nga kyenkana n'omugabo ogumu ku migabo okuva ku nsalo ey'ebugwanjuba okutuuka ku nsalo ey'ebuvanjuba.
8 Buliba butaka gy'ali mu nsi mu Isiraeri: so n'abalangira tebalijooga nate abantu bange; naye baliwa ennyumba ya Isiraeri ensi ng'ebika byabwe bwe biri.
9 Bw'ati bw'ayogera Mukama Katonda nti Kibamale, ai abalangira ba Isiraeri: muggyeewo ekyejo n'okunyaga, mutuukirize omusango n'eby'ensonga; abantu bange mu baggyeeko obukamuzi bwammwe, bw'ayogera Mukama Katonda.
10 Mubanga ne minzaani ey'amazima ne efa ey'amazima n'ensuwa ey'amazima.
11 Efa n'ensuwa bibenga bya kigera kimu, ensuwa egyemu ekitundu eky'ekkumi eky'ekomeri: ekigera kyayo kiba ng'ekomeri bw'eri.
12 Ne sekeri eribagera amakumi abiri: sekeri amakumi abiri ne sekeri abiri mu ttaano ne sekeri kkumi na ttaano, maane yammwe bw'eriba bw'etyo.
13 Kino kye kitone kye munaawangayo; ekitundu eky'omukaaga ekya efa ekiggibwa ku komero ey'eŋŋaano, era munaawanga ekitundu eky'omukaaga ekya efa ku buli komeri eya sayiri:
14 n'omugabo ogw'amafuta ogulagirwa, ogw'oku nsuwa ey'amafuta, gunaabanga kitundu kya kkumi eky'ensuwa, ekiggibwa ku kooli; ze nsuwa kkumi, ye komeri; kubanga ensuwa kkumi ye komeri:
15 n'omwana gw'endiga ogumu ogw'omu kisibo, oguggibwa ku bikumi bibiri, ku malundiro amagimu aga Isiraeri; olw'ekiweebwayo eky'obutta n'ekiweebwayo ekyokebwa n'ebiweebwayo olw'emirembe, okubatangiriranga, bw'ayogera Mukama Katonda.
16 Abantu bonna ab'omu nsi banaawanga olw'ekitone ekyo olw'omulangira mu Isiraeri.
17 Era omulangira ye anaawanga ebiweebwayo ebyokebwa n'ebiweebwayo eby'obutta n'ebiweebwayo ebyokunywa ku mbaga ne ku myezi egyakaboneka ne ku ssabbiiti, ku mbaga zonna ezaalagirwa ez'ennyumba ya Isiraeri: ye anaategekanga ekiweebwayo olw'ekibi n'ekiweebwayo eky'obutta n'ekiweebwayo ekyokebwa n'ebiweebwayo olw'emirembe, okutangiriranga ennyumba ya Isiraeri.
18 Bw'ati bw'ayogera Mukama Katonda nti Mu mwezi ogw'olubereberye ku lunaku olw'omwezi olw'olubereberye oddiranga ente envubuka eteriiko bulema; n'olongoosa awatukuvu.
19 Ne kabona atoolenga ku musaayi ogw'ekiweebwayo olw'ekibi n'aguteeka ku mifuubeeto gy'ennyumba ne ku nsonda ennya ez'omugo ogw'ekyoto ne ku mifuubeeto egy'oku mulyango ogw'oluggya olw'omunda.
20 Era okolanga bw'otyo ku lunaku olw'omwezi olw'omusanvu olwa buli muntu asobya n'oyo atalina magezi: bwe mutyo bwe munaatangiriranga ennyumba.
21 Mu mwezi ogw'olubereberye ku lunaku olw'omwezi olw'ekkumi n'ennya mubenga n'Okuyitako, embaga ey'ennaku omusanvu; emigaati egitazimbulukuswa gye ginaaliibwanga.
22 Awo ku lunakn olwo omulangira yeetegekerenga yennyini n'abantu bonna ab'omu nsi ente okuba ekiweebwayo olw'ekibi.
23 Ne mu nnaku omusanvu ez'embaga ategekenga ekiweebwayo ekyokebwa eri Mukama, ente musanvu n'endiga ennume musanvu ezitaliiko bulema, buli lunaku okumalako ennaku omusanvu; n'embuzi ennume buli lunaku okuba ekiweebwayo olw'ekibi.
24 Era ategekenga ekiweebwayo eky'obutta, efa ya nte, ne efa ya ndiga ennume, na buli efa yini ey'amafuta.
25 Mu mwezi ogw'omusanvu ku lunaku olw'omwezi olw'ekkumi n'ettaano mu mbaga akolenga bw'atyo okumala ennaku omusanvu; ng'ekiweebwayo olw'ekibi bwe kiri, n'ekiweebwayo ekyokebwa, n'ekiweebwayo eky'obutta, n'amafuta nga bwe gali.


text:
Essuula 20
1 Ne ndaba malayika ng'akka okuva mu ggulu, ng'alina ekisumuluzo ky'obunnya obutakoma n'olujegere olunene mu mukono gwe.
2 N'akwata ogusota, omusota ogw'edda, ye Mulyolyomi era Setaani, n'agusibira emyaka lukumi,
3 n'agusuula mu bunnya obutakoma n'aggalawo n'ateekako akabonero, gulemenga okulimba amawanga nate, okutuusa emyaka lukumi lwe giriggwaako; oluvannyuma lwagyo kigugwanira okusumululwa ebiro bitono.
4 Ne ndaba entebe ez'obwakabaka, nga kuliko abatuddeko, ne baweebwa okusala omusango; n'emyoyo gyabwe abaatemwako emitwe olw'okutegeeza kwa Yesu n'olw'ekigambo kya Katonda, n'abo abatasinza nsolo newakubadde ekifaananyi kyayo, so tebakkiriza nkovu ku kyenyi kyabwe ne ku mukono gwabwe ne baba balamu, ne bafugiranga wamu ne Kristo emyaka lukumi.
5 Abafu abalala tebaaba balamu okutuusa emyaka olukumi lwe gyaggwa. Kuno kwe kuzuukira okw'olubereberye.
6 Aweereddwa omukisa, era ye mutukuvu alina omugabo mu kuzuukira okw'olubereberye: okufa okw'okubiri tekulina buyinza ku bo, naye banaabeeranga bakabona ba Katonda era ba Kristo, era banaafugiranga wamu naye emyaka lukumi.
7 Awo, emyaka egyo olukumi bwe giriggwa, Setaani n'alyoka asumululwa mu kkomera lye,
8 era aligenda okulimba amawanga ag'omu nsonda ennya ez'ensi, Googi ne Magoogi, okubakuŋŋaanya ku lutalo: omuwendo gwabwe ng'omusenyu gw'ennyanja.
9 Ne balinnya ku bugazi bw'ensi, ne bazingiza olusiisira olw'abatukuvu n'ekibuga ekyagalwa: omuliro ne gukka okuva mu ggulu, ne gubookya.
10 N'omulyolyomi eyabalimbanga n'asuulibwa mu nnyanja ey'omuliro n'ekibiriiti, era omuli ensolo ne nnabbi ow'obulimba; era banaabonyaabonyezebwanga emisana n'ekiro emirembe n'emirembe.
11 Ne ndaba entebe ey'obwakabaka ennene enjeru, n'oyo eyali agituddeko, eggulu n'ensi ne bidduka mu maaso ge; n'ekifo kyabyo tekyalabika.
12 Ne ndaba abafu, abakulu n'abato, nga bayimiridde mu maaso g'entebe; ebitabo ne bibikkulwa: n'ekitabo ekirala ne kibikkulwa, kye ky'obulamu: abafu ne basalirwa omusango mu ebyo ebyawandiikibwa mu bitabo, ng'ebikolwa byabwe bwe byali.
13 N'ennyanja n'ereeta abafu abalimu, n'okufa n'Amagombe ne bireeta abafu abalimu: ne basalirwa omusango buli muntu ng'ebikolwa byabwe bwe byali.
14 N'okufa n'Amagombe ne bisuulibwa mu nnyanja ey'omuliro. Eyo kwe kufa okw'okubiri, ennyanja ey'omuliro.
15 Era omuntu yenna ataalabika ng'awandiikiddwa mu kitabo eky'obulamu, n'asuulibwa mu nnyanja ey'omuliro.


text:
1 Ebyomumirembe
Chapter 19
1 Awo olwatuuka oluvannyuma lw'ebyo Nakasi kabaka w'abaana ba Amoni n'afa, mutabani we n'afuga mu kifo kye.
2 Dawudi n'ayogera nti Naalaga eby'ekisa Kanuni mutabani wa Nakasi, kubanga kitaawe yandaga eby'ekisa. Awo Dawudi n'atuma ababaka okumukubagiza olwa kitaawe: Abaddu ba Dawudi ne bajja mu nsi y'abaana ba Amoni eri Kanuni, okumukubagiza.
3 Naye abakungu b'abaana ba Amoni ne bagamba Kanuni nti Olowooza nga Dawudi assaamu ekitiibwa kitaawo, n'okutuma n'akutumira abakubagiza? abaddu be tebazze okunoonya n'okumenya n'okuketta ensi?
4 Awo Kanuni n'addira abaddu ba Dawudi n'abamwa, n'asalira ebyambalo byabwe wakati, okukoma ku matako gaabwe, n'abasindika.
5 Awo abamu ne bagenda ne babuulira Dawudi bye babakoze abasajja. N'atuma okubasisinkana; kubanga abasajja nga bakwatiddwa nnyo ensonyi. Kabaka n'ayogera nti Mubeere e Yeriko okutuusa ebirevu byammwe lwe birikula, mulyoke mukomewo.
6 Awo abaana ba Amoni bwe baalaba nga bamutamye Dawudi, Kanuni n'abaana ba Amoni ne baweereza talanta eza ffeeza lukumi okugulirira amagaali n'abeebagala embalaasi mu Mesopotamiya ne mu Alamumaaka, ne mu Zoba.
7 Awo ne bagulirira amagaali obukumi busatu mu enkumi bbiri ne kabaka w’e Maaka n'abantu be; ne bajja ne basiisira okwolekera Medeba. Abaana ba Amoni ne bakuŋŋaana okuva mu bibuga byabwe ne bajja okulwana.
8 Awo Dawudi bwe yakiwulira n'agaba Yowaabu n'eggye lyonna ery'abasajja ab'amaanyi.
9 Awo abaana ba Amoni ne batabaala, ne basimbira ennyiriri awali wankaaki w'ekibuga ne bakabaka abaali bazze baali bokka ku ttale:
10 Awo Yowaabu bwe yalaba ng'olutalo balusimbye mu maaso ge n'ennyuma we, n'alonda ku basajja bonna aba Isiraeri abalonde, n'abasimba ennyiriri okulwana n'Abasuuli.
11 N'abantu abalala bonna n'abateresa mu mukono gwa Abisaayi muganda we, ne basimba ennyiriri okulwana n'abaana ba Amoni.
12 N'ayogera nti Abasuuli bwe banannyinga amaanyi, kale ggwe ononnyamba: naye abaana ba Amooni bwe banaakuyinga amaanyi, kale nze naakuyamba.
13 Guma omwoyo, twerage obusajja olw'abantu baffe, n'olw'ebibuga bya Katonda waffe: era Mukama akole ekyo ky'anaasiima.
14 Awo Yowaabu n'abantu abali naye ne basembera mu maaso g'Abasuuli okulwana; ne badduka mu maaso ge.
15 Awo abaana ba Amoni bwe baalaba Abasuuli nga badduse, era nabo bwe batyo ne badduka mu maaso ga Abisaayi muganda we, ne bayingira mu kibuga. Awo Yowaabu n'ajja e Yerusaalemi.
16 Awo Abasuuli bwe baalaba nga bagobeddwa mu maaso ga Isiraeri, ne batuma ababaka, ne baggyayo Abasuuli abaali emitala w'Omugga, ne Sofaki omukulu w'eggye lya Kadalezeri nga ye mugabe.
17 Ne babuulira Dawudi; n'akuŋŋaanya Isiraeri yenna n'asomoka Yoludaani, n'abatuukako n'asimba ennyiriri okulwana nabo. Awo Dawudi bwe yamala okusimba ennyiriri okulwana n'Abasuuli, ne balwana naye.
18 Abasuuli ne badduka mu maaso ga Isiraeri; Dawudi n'atta ku Basuuli abasajja ab'omu magaali kasanvu, n'abatambula n'ebigere obukumi buna, n'atta Sofaki omukulu w'eggye.
19 Awo abaddu ba Kadalezeri bwe baalaba nga bagobeddwa mu maaso ga Isiraeri, ne batabagana ne Dawudi, ne bamuweereza; so n'Abasuuli ne batakkiriza kuyamba abaana ba Amoni nate olw'okubiri.


text:
1 Ebyomumirembe
Chapter 17
1 Awo olwatuuka Dawudi bwe yabeera mu nnyumba ye, Dawudi n'agamba Nasani nabbi nti Laba, nze mbeera mu nnyumba ey'emivule, naye essanduuko ey'endagaano ya Mukama ebeera wansi w'ebitimbe.
2 Nasani n'agamba Dawudi nti Kola byonna ebiri mu mutima gwo; kubanga Katonda ali wamu naawe.
3 Awo olwatuuka mu kiro ekyo ekigambo kya Katonda ne kimujjira Nasani nti
4 Genda ogambe Dawudi omuddu wange nti Bw'atyo bw'ayogera Mukama nti Tonzimbira nnyumba ya kubeeramu:
5 kubanga sibeeranga mu nnyumba okuva ku lunaku lwe nnalinnyisa Isiraeri ne leero; naye navanga mu weema ne mbeera mu weema, era navanga mu nsiisira ne mbeera mu nsiisira endala.
6 Mu bifo byonna gye nnaakatambula ne Isiraeri yenna nali njogedde ekigambo n'omulamuzi yenna ku balamuzi ba Isiraeri, be nnalagira okuliisa abantu bange, nga njogera nti Kiki ekyabalobera okunzimbira ennyumba ey'emivule?
7 Kale nno bw'otyo bw'onoogamba omuddu wange Dawudi, nti Bw'atyo bw'ayogera Mukama ow'eggye nti Nakuggya ku kisibo ky'endiga, okugoberera endiga, obeere omulangira w'abantu bange Isiraeri:
8 era nabeeranga naawe buli gye wagendanga, ne mmalawo abalabe bo bonna mu maaso go; era ndikuwa erinnya okufaanana erinnya ly'abakulu abali mu nsi.
9 Era ndibateekerawo ekifo abantu bange Isiraeri, era ndibasimba babeere mu kifo kyabwe bo, baleme okujjulukuka nate; so n'abaana b'obubi tebaabazikirizenga nate, ng'olubereberye,
10 era (nga bwe kyali) okuva ku lunaku lwe nnalagira abalamuzi okufuga abantu bange Isiraeri; era ndiwangula abalabe bo bonna. Era nkugamba nga Mukama alikuzimbira ennyumba.
11 Awo olulituuka, ennaku zo bwe zirituukirira, n'ogwana okugenda okubeera awamu ne bajjajja bo, ne ndyoka nnyimiriza ezzadde lyo eririddawo oluvannyuma lwo, eririva mu batabani bo; era ndinyweza obwakabaka bwe:
12 Oyo ye alinzimbira ennyumba, era ndinyweza entebe ye emirembe gyonna.
13 Nze naaberanga kitaawe, naye anaabanga mwana wange; so siimuggyengako kusaasira kwange, nga bwe nnakuggya ku oyo ayakusooka:
14 naye naamutuuzanga mu nnyumba yange ne mu bwakabaka bwange emirembe gyonna: n'entebe ye eneenywezebwanga emirembe gyonna.
15 Ng'ebigambo ebyo byonna bwe byali era ng'okwolesebwa okwo kwonna bwe kwali, bw'atyo Nasani bwe yagamba Dawudi.
16 Awo Dawudi kabaka n'ayingira n'atuula mu maaso ga Mukama; n'ayogera nti Nze ani, ai Mukama Katonda, n'ennyumba yange kye ki, ggwe okuntuusa ne wano?
17 era ekigambo kino kyali kitono mu maaso go, ai Katonda; naye oyogedde ku nnyumba y'omuddu wo olw'ebiro bingi ebigenda okujja, era onkuzizza nnyo ng'obukulu bw'omusajja ow'ekitiibwa ekinene bwe buli, ai Mukama Katonda.
18 Kiki Dawudi ky'ayinza okweyongera nate okugamba olw'ekitiibwa omuddu wo ky'assibwamu? kubanga ggwe omanyi omuddu wo.
19 Ai Mukama, ku lw'omuddu wo era ng'omutima gwo ggwe bwe guli, bw'otyo bw'oleese obukulu buno bwonna, okumanyisa ebikulu (bino) byonna.
20 Ai Mukama, tewali akufaanana, so tewali Katonda wabula ggwe, nga byonna bwe biri bye twawulira n'amatu gaffe.
21 Era ggwanga ki erimu eriri mu nsi erifaanana abantu bo Isiraeri, Katonda be yagenda okwenunulira okuba eggwanga, okwefunira erinnya n'ebigambo ebikulu eby'entiisa, ng'ogoba amawanga mu maaso g'abantu bo, be wanunula okubaggya mu Misiri?
22 Kubanga abantu bo Isiraeri wabafuula abantu bo ggwe emirembe gyonna: naawe, Mukama, wafuuka Katonda waabwe.
23 Kale nno, ai Mukama, ekigambo ky'oyogedde ku muddu wo ne ku nnyumba ye kinywezebwenga emirembe gyonna, era okolonga nga bw'oyogedde.
24 N'erinnya lyo, linywezebwenga ligulumizibwenga emirembe gyonna, nga boogera nti Mukama ow'eggye ye Katonda wa Isiraeri, Katonda eri Isiraeri: era ennyumba ya Dawudi omuddu wo enywezebwa mu maaso go.
25 Kubanga ggwe, ai Katonda wange, obikkulidde omuddu wo ng'olimuzimbira ennyumba: omuddu wo kyavudde alaba okusaba mu maaso go.
26 Era nno, ai Mukama, ggwe Katonda, era osuubizizza omuddu wo ekigambo ekyo ekirungi:
27 era kaakano osiimye okuwa omukisa ennyumba y'omuddu wo, ebeerere mu maaso go emirembe gyonna: kubanga ggwe, ai Mukama, owadde omukisa, era eweereddwa omukisa emirembe gyonna.


text:
Chapter 5
1 Oluvannyuma lw'ebyo ne waba embaga y'Abayudaaya; Yesu n'ayambuka ku Yerusaalemi.
2 Naye mu Yerusaalemi awali omulyango gw'endiga waaliwo ekidiba, kye baayita mu Lwebbulaniya Besesuda, nga kiriko ebigango bitaano.
3 Mu ebyo mwagalamirangamu ekibiina ky'abalwadde, abazibe b'amaaso, abalema, abakoozimbye, nga balindirira amazzi okubimba:
4 kubanga malayika yakkanga mu kidiba mu biseera ebimu n'abimbisa amazzi: oyo eyasookanga okugendamu, ng'amazzi gamaze okubimba, yawonanga obulwadde bwe bwe yabanga nabwo.
5 Ne wabaawo omuntu eyali n'endwadde nga yaakamala emyaka amakumi asatu mu munaana.
6 Yesu bwe yalaba oyo ng'agalamidde, n'ategeera nga yaakamala ennaku nnyingi, n'amugamba nti Oyagala okuba omulamu?
7 Omulwadde n'amuddamu nti Ssebo, sirina muntu ansuula mu kidiba amazzi we geeserera: nze we njijira, omulala ng'ansoose okukkamu.
8 Yesu n'amugamba nti Golokoka, weetikke ekitanda kyo, otambule.
9 Amangu ago omuntu n'aba mulamu ne yeetikka ekitanda kye, n'atambula. Naye olunaku olwo lwali lwa ssabbiiti.
10 Awo Abayudaaya ne bamugamba oyo awonyezebbwa nti Leero ssabbiiti, muzizo ggwe okwetikka ekitanda kyo.
11 Naye n'abaddamu nti Oli amponyezza ye yaŋŋambye nti Weetikke ekitanda kyo otambule.
12 Ne bamubuuza nti Omuntu oyo ye ani eyakugambye nti Weetikke otambule?
13 Naye eyawonye nga tamanyi bw'ali: kubanga Yesu yali amaze okugenda, abantu abaali mu kifo kiri nga bangi.
14 Oluvannyuma lw'ebyo Yesu n'amulaba mu yeekaalu, n'amugamba nti Laba, oli mulamu: toyonoonanga nate, ekigambo ekisinga obubi kireme okukubaako.
15 Omuntu oyo n'agenda n'abuulira Abayudaaya nti Yesu ye yamponya.
16 Awo Abayudaaya kyebaava bayigganya Yesu kubanga yakolera ebyo ku ssabbiiti.
17 Naye Yesu n'abaddamu nti Kitange akola okutuusa kaakano, nange nkola.
18 Awo Abayudaaya kyebaava beeyongera okusala amagezi okumutta kubanga tasobezza ssabbiiti yokka, era naye yayita Katonda kitaawe ye, nga yeefuula eyenkanankana ne Katonda.
19 Awo Yesu n'addamu n'abagamba nti Ddala ddala mbagamba nti Omwana tayinza yekka kukola kintu, bw'atalabira ku Kitaawe ng'akola: kubanga ye by'akola byonna, n'Omwana by'akola bw'atyo.
20 Kubanga Kitange ayagala Omwana, amulaga byonna by'akola yennyini; era alimulaga emirimu eminene egisinga egyo mmwe mwewuunye.
21 Kubanga Kitange bw'azuukiza abafu n'abawa obulamu, bw'atyo n'Omwana abawa obulamu bonna b'ayagala okuwa.
22 Kubanga Kitange n'okusala tasalira muntu musango, naye yawa Omwana okusala omusango gwonna;
23 bonna bassengamu Omwana ekitiibwa, nga bwe bassaamu Kitange ekitiibwa. Atassaamu Mwana kitiibwa, nga tassaamu kitiibwa Kitaawe eyamutuma.
24 Ddala ddala mbagamba nti Awulira ekigambo kyange, n'akkiriza oyo eyantuma, alina obulamu obutaggwaawo, so talijja mu musango, naye ng'avudde mu kufa okutuuka mu bulamu.
25 Ddala ddala mbagamba nti Ekiseera kijja era weekiri kaakano abafu lwe baliwulira eddoboozi ly'Omwana wa Katoada, n'abo abaliwulira baliba balamu.
26 Kubanga Kitange bw'alina obulamu mu ye, bw'atyo bwe yawa Omwana okuba n'obulamu mu ye;
27 era yamuwa obuyinza okusala omusango, kubanga ye Mwana w'omuntu.
28 Temwewuunya ekyo: kubanga ekiseera kijja bonna abali mu ntaana lwe baliwulira eddoboozi lye,
29 ne bavaamu; abo abaakolanga ebirungi balizuukirira obulamu; n'abo abaakolanga ebitasaana balizuukirira omusango.
30 Nze siyinza kukola kintu ku bwange: nga bwe mpulira, bwe nsala: n'omusango gwe nsala gwa nsonga; kubanga sinoonya bye njagala nze, wabula eyantuma by'ayagala.
31 Bwe nneetegeeza ebyange nze, okutegeeza kwange si kwa mazima.
32 Waliwo omulala ategeeza ebyange; nange mmanyi nti ebyange by'ategeeza bya mazima.
33 Mmwe mwatumira Yokaana naye n'ategeeza amazima.
34 Naye okutegeeza kw'omuntu sikukkiriza nze: naye njogera ebyo mmwe mulokoke.
35 Oyo yali ttabaaza eyaka, emasamasa, nammwe mwayagala ekiseera kitono okusanyukira okutangaala kwe.
36 Naye okutegeeza kwe nnina kwe kukulu okusinga okwa Yokaana: kubanga emirimu Kitange gye yampa okutuukiriza, emirimu gyennyini gye nkola, gye gitegeeza ebyange nga Kitange ye yantuma.
37 Era Kitange eyantuma oyo ye yategeeza ebyange. Temwawulira ddoboozi lye n'akatono, newakubadde okulaba ekifaananyi kye.
38 So temulina kigambo kye nga kibeera mu mmwe: kubanga oyo gwe yatuma temumukkiriza.
39 Munoonya mu byawandiikibwa, kubanga mmwe mulowooza nti mu byo mulina obulamu obutaggwaawo; n'ebyo bye bitegeeza ebyange;
40 era temwagala kujja gye ndi okubeera n'obulamu.
41 Siweebwa bantu kitiibwa.
42 Naye mbategedde mmwe ng'okwagala kwa Katonda tekubaliimu.
43 Nze najja mu linnya lya Kitange, naye temunsembezza; omulala bw'alijja mu linnya lye ku bubwe mulimusembeza.
44 Mmwe muyinza mutya okukkiriza bwe mwagala okuweebwa ekitiibwa mwekka na mwekka ne mutanoonya kitiibwa ekiva eri Katonda ali omu yekka?
45 Temulowooza nti nze ndibaloopa eri Kitange: gyali abaloopa, ye Musa gwe musuubira.
46 Kuba singa mukkiriza Musa, nange mwandinzikirizza; kubanga yampandiikako nze.
47 Naye bwe mutakkiriza oyo bye yawandiika, mulikkiriza mutya ebigambo byange?


text:
i
Chapter 4
1 Muwulire ekigambo kino, mmwe ente ez'e Basani, abali ku lusozi lwa Samaliya, abajooga abaavu, abakamula abeetaaga, abagamba bakama baabwe nti Muleete tunywe.
2 Mukama Katonda alayidde obutukuvu bwe nga, laba, ennaku ziribatuukako lwe balibaggyawo n'amalobo, n'ekitundu kyammwe ekirifikkawo balibaggyawo n'amalobo agavuba.
3 Era mulivaamu nga muyita mu bituli ebiwaguddwa, buli nte ng'esimbira ddala mu maaso gaayo; ne mwesuula mu Kalumooni, bw'ayogera Mukama.
4 Mujje e Beseri mwonoone; mujje e Girugaali mwongere okwonoona kwammwe; era muleetenga ssaddaaka zammwe buli nkya n'ebitundu byammwe eby'ekkumi buli nnaku essatu;
5 muweeyo ssaddaaka ey'okwebaza ku ebyo ebizimbulukuswa, mulangirire ebiweebwayo ku bwammwe mubiraalike: kubanga ekyo kye musiima, ai mmwe abaana ba Isiraeri, bw'ayogera Mukama Katonda.
6 Era nange mbawadde obulongoofu bw'amannyo mu bibuga byammwe n'okubulwa emmere mu mayumba gammwe gonna: era naye temuddanga gye ndi, bw'ayogera Mukama.
7 Era nange mbaziyirizza enkuba, ng'ekyasigaddeyo emyezi esatu okutuusa amakungula: ne ntonnyesa enkuba ku kibuga ekimu, ne nziyiza enkuba okutonnya ku kibuga ekirala: ekitundu kimu kyatonnyebwako, n'ekitundu ky'etaatonnyako ne kiwotoka.
8 Awo ab'omu bibuga ebibiri oba bisatu ne batambulatambula ne batuuka mu kibuga ekimu okunywa amazzi, so tebakkutanga: era naye temuddanga gye ndi, bw'ayogera Mukama.
9 Mbakubye n'okugengewala n'obukuku: akawuka kalidde olufulube lw'ensuku zammwe n'ensuku zammwe ez'emizabbibu n'emitiini gyammwe n'emizeyituuni gyammwe: era naye temuddanga gye ndi, bw'ayogera Mukama.
10 Mpeerezza mu mmwe kawumpuli ng'engeri ey'e Misiri bwe yali: abalenzi bammwe mbasse n'ekitala, ne nziyawo embalaasi zammwe; ne nninnyisiza ne mu nnyindo zammwe okuwunya kw'olusiisira lwammwe: era naye temuddanga gye ndi, bw'ayogera Mukama.
11 Nsudde abamu ku mmwe nga Katonda bwe yasuula Sodomu ne Ggomola, nammwe ne muba ng'omumuli ogusiikibwa mu muliro: era naye temuddanga gye ndi, bw'ayogera Mukama.
12 Kyendiva nkukola bwe nti, ai Isiraeri: era kubanga ndikukola kino, weeteeketeeke okusisinkana ne Katonda wo, ai Isiraeri.
13 Kubanga, laba, oyo abumba ensozi, era atonda embuyaga, era abuulira omuntu by'alowooza, afuula enkya okuba ekizikiza, era alinnya ku bifo ebigulumivu eby'ensi; Mukama Katonda ow'eggye lye linnya lye.


text:
1
Amakeezio agasookere
1Ni inze Paulo, *omutumwa otaatumwa no omuntu nakuwa na awantu yaaya, no owatumwa ni Yesu *Kristo ni Katonda Soifu owaziusia Yesu okuema ku awafu.#1Kori 9:1–2 2Mbajojera ebaruwa eno inywe awantu awaganyire ku Kristo awari Galatia, ni turi alala ni waamwifu woona awari ni inze eno. 3Owusiza no owuolu owuema ku Katonda Soifu no *Omwami iifu Yesu Kristo wuwe ni inywe. 4Yesu ono yaifumia okufwira owuoni wuifu kugere atutoole mu amawi aga ekialo ekiwi kino, mu okuagala okwa Katonda ori Soifu.#Mari 10:45Awaru 6:1–4Gala 2:20Efee 5:21Timo 2:6Tiit 2:14Awaib 9:281Yow 5:19 5Katonda atuukre owunene wuona ku amiire goona. *Amin.
Ewulao injiili indi egawuuke
6Ndi no okuluguula ino mbwe mureka Katonda owawaeta ku owusiza owua Kristo wuangu ino, ni muganya ku *injiili indi ensaasa. 7Ngʼamboola otio mbwe erio injiili indi, ni mala mbwe wario awandi awawatawania ni wagarikira owuene owuri ku Kristo (wureke okumanyika).#Awat 15:124Gala 5:810Gala 2:421 8No omuntu-umuntu namba ifwe nakuwa *enyankoi oemere ku igulu, aizukiire awalanzizie injiili indi egawuuke ne eya ifwe twawalanzizia, Katonda amufuuwe! 9Kiomo twamiire okuwoola, nintio mboola kandi mbwe omuntu wundi na awalanziizie injiili indi ensaasa egawuuke ne eya mwaganyako, Katonda amufuuwe!#Awaru 9:31Kori 5:2–51Kori 16:22 10Owuo nyagala okuwa omulootu emberi wa awantu, nakuwa emberi wa Katonda? Kusi ngeezaania okusangaazia awantu? Kuweeko mbwe nkiageezaania okusangaazia mala awantu, kangato ngʼandi *omukurumu owa Kristo.#Awaru 2:291Thes 2:4–6
Paulo yaetwa okukorra Katonda
11Waamwifu, nyagala mumanye mbwe injiili eya nyawalanzizia, ngʼana amangʼana aga omuntu nio owavumbuka nago, yaaya. 12Inze injiili eno ngʼankagituukra ku omuntu yaaya, lwona owulao owangerera injiili. Ni nyagituukra ni kuema ku Yesu Kristo mu owusasuko.
13Inywe mwamiire okuwurra kiomo owulamu wuange wuawanga ni nyawanga mu ediini eya *Awayaudi. Mumanyire kiomo nyanyaasianga ekaniisa eya Katonda wululu kandi kiomo nyageezaania okukiona.#Awat 8:3Awat 26:4–51Kori 10:32 14Nyawanga emberi eya amakula gange goona mu amangʼana aga ediini iifu eya Awayaudi kandi nyalwanranga endagirra ezia waasoifu no owuvuya owungi.#Awat 21:20Awat 23:6 15No olwa Katonda, owantengeka ni nkiari mu enda eya ngʼinaifu kandi anyeta ku owusiza wuae, yaomereziwua#Isaa 49:1 16okunsaasurra Omuzia waae, kugere ndanzie injiili yaae ku awantu awatari Awayaudi, nganyakawuuzia omuntu ekintu yaaya.#Awat 9:3–5151Kori 15:10 17Lwona nganyakagia Yerusaleemu okuwona awaa-nsookra okuwa awatumwa inze ni nkiari, ni ao-ao nyafuma ngia mu ekialo ekia Araabu nikwo nyairana Damaskaasi kandi lunyima.
18Kandi emiaka isatu ni giamala okuwita, nyagia paka Yerusaleemu okumanyana geeza ni Petro#1:18 Olugiriiki luwoola *Keefa. kandi nyawa nae ku amiire ikumi ni itaanu.#Awat 9:22–28 19Ni ngʼanyakawonana na awatumwa wandi yaaya, ni mala Yakoobo wamwawu Omwami Yesu.#1Kori 15:7 20(Mbalaga emberi wa Katonda mbwe amangʼana aga mbajojera, ngagari aga owuweeyi yaaya.) 21Nikuemao lunyima nyagia mu ewitemo ewia Siiria ni Siliisia.#Awat 9:30 22Awantu awa amakaniisa aga Yudeea awari ku Kristo, waawanga ni watammanyire. 23Waawurra-uwurra mbwe: “Omuntu owatunyaasianga oria, nyingeeno alanzia okuganya okwa yageezaanianga okuona.” 24Kandi waatondowola Katonda ku ekiaikola mu owulamu wuange.


text:
Isaaya
Chapter 43
1 Naye kaakano bw'atyo bw'ayogera Mukama eyakutonda, ggwe Yakobo, era eyakubumba, ggwe Isiraeri, nti Totya, kubanga nakununula; nakuyita erinnya lyo, oli wange.
2 Bw'onooyitanga mu mazzi, naabeeranga naawe; ne mu migga, tegirikusaanyaawo: bw'onootambulanga okuyita mu muliro, toosiriirenga; so n'omuliro tegulyakira ku ggwe.
3 Kubanga nze ndi Mukama Katonda wo, Omutukuvu wa Isiraeri, omulokozi wo; nawaayo Misiri okuba ekinunulo kyo, Kuusi ne Seba ku lulwo.
4 Kubanga wali wa muwendo mungi mu maaso gange, era wa kitiibwa, nange nakwagala; kyendiva mpaayo abasajja ku lulwo n'amawanga ku lw'obulamu bwo.
5 Totya; kubanga nze ndi wamu naawe: ndireeta ezzadde lyo okuliggya ebuvanjuba ne nkukuŋŋaanya okuva ebugwanjuba;
6 ndigamba obukiika obwa kkono nti Waayo; n'obukiika obwa ddyo nti Togaana nabo; leeta batabani bange okubaggya ewala ne bawala bange okuva ku nkomerero y'ensi;
7 buli muntu eyatuumibwa erinnya lyange era gwe nnatondera ekitiibwa kyange; nze namubumba; weewaawo, namukola.
8 Fulumya abazibe b'amaaso abalina amaaso n'abaggavu b'amatu abalina amatu.
9 Amawanga gonna gakuŋŋaanyizibwe wamu n'abantu beetabe: ani ku bo ayinza okubuulira ekyo n'atulaga ebyasooka okubaawo? baleete abajulirwa baabwe baweebwe obutuukirivu: oba bawulire boogere nti Bya mazima.
10 Mmwe muli bajulirwa bange, bw'ayogera Mukama n'omuweereza wange gwe nnalonda mulyoke mumanye munzikirize mutegeere nga nze nzuuyo; tewali Katonda eyabumbibwa okusooka nze, so tewaliba alinziririra.
11 Nze, nze mwene, nze Mukama so tewali mulokozi wabula nze.
12 Nze nabuulira era nalokola era nalaga, so tewabanga mu mmwe katonda mulala: kye mubeeredde abajulirwa bange, bw'ayogera Mukama, nange ndi Katonda.
13 Weewaawo, omusana kasookedde gubaawo era nze nzuuyo; so tewali ayinza okuwonya mu mukono gwange: ndikola omulimu, era ani ali guziyiza?
14 Bw'atyo bw'ayogera Mukama omununuzi wammwe, Omutukuvu wa Isiraeri, nti Ku lwammwe natuma e Babulooni, era ndibaserengesa bonma ng'abadduse, be Bakaludaaya, mu byombo eby'okusanyuka kwabwe.
15 Nze ndi Mukama Omutukuvu wammwe, Omutonzi wa Isiraeri, Kabaka wammwe.
16 Bw'atyo bw'ayogera Mukama akuba oluguudo mu nnyanja n'ekkubo mu mazzi ag'amaanyi.
17 afulumya eggaali n'embalaasi eggye n'obuyinza; bagalamira wamu, tebaligolokoka; bazikiridde, bazikidde ng'enfuuzi: nti
18 Temujjukira ebyasooka okubaawo, so temulowooza bigambo bya dda.
19 Laba, ndikola ekigambo ekiggya kaakano kirirabika; temulikimanya ndikuba oluguudo ne mu lukoola, ne ndeeta emigga mu ddungu.
20 Ensolo ez'omu nsiko zirinzisaamu ekitiibwa, ebibe ne bamaaya kubanga ngaba amazzi mu lukoola n'emigga mu ddungu, okunywesa abantu bange, abalonde bange:
21 abantu be nneebumbira nzekka boolesenga ettendo lyange.
22 Naye tonkaabiranga, ggwe Yakobo; naye wantamwa, ggwe Isiraeri.
23 Tondeeteranga nsolo ntono ey'ebibyo ebiweebwayo ebyokebwa; so tonzisaamu kitiibwa na ssaddaaka zo. Sikuweerezesanga n'ebiweebwayo so sikukooyesanga na mugavu.
24 Tonguliranga mmuli mpoomerevu na ffeeza, so tonzikusanga na masavu ga ssaddaaka zo naye ggwe wampeerezesa n'ebibi byo, wankooyesa n'obutali butuukirivu bwo.
25 Nze, nze mwene, nze nzuuyo sangula ebyonoono byo ku lwange nze; so sirijjukira bibi byo.
26 Njijukiza; tuwoze fembi: leeta ensonga yo olyoke oweebwe obutuukirivu.
27 Kitaawo eyasooka yayonoona n'abategeeza bo bansobya.
28 Kyendiva nvumisa abakulu ab'omu watukuvu, era ndifuula Yakobo ekikolimo ne Isiraeri ekivume.


text:
Okubala
Chapter 3
1 Era kuno kwe kuzaala kwa Alooni ne Musa ku lunaku Mukama lwe yayogereramu ne Musa ku lusozi Sinaayi.
2 Era gano ge mannya g'abaana ba Alooni; Nadabu, omubereberye, ne Abiku, Eriyazaali, ne Isamaali.
3 Ago ge mannya g'abaana ba Alooni, bakabona abaafukibwako amafuta, be yayawula okuweererezanga mu bwakabona.
4 Era Nadabu ne Abiku ne bafiira mu maaso ga Mukama, bwe baawaayo omuliro ogutali gugwe mu maaso ga Mukama, mu ddungu lya Sinaayi, ne bataba na baana: awo Eriyazaali ne Isamaali ne baweererezanga mu bwakabona mu maaso ga Alooni kitaabwe.
5 Mukama n'agamba Musa nti
6 Sembeza ekika kya Leevi, obateeke mu maaso ga Alooni kabona, bamuweerezenga.
7 Era banaakuumanga ebyo ye bye yalagirwa, n'ebyo ekibiina kyonna bye kyalagirwa, mu maaso g'eweema ey'okusisinkanirangamu, okukolanga okuweereza okw'omu nnyumba.
8 Era banaakuumanga ebintu byonna eby'omu weema ey'okusisinkanirangamu, n'ebyo abaana ba Isiraeri bye baalagirwa, okukolanga okuweereza okw'omu nnyumba.
9 Era onoowa Alooni n'abaana be Abaleevi: baweereddwa ddala ye ku bw'abaana ba Isiraeri.
10 Era onossaawo Alooni n'abaana be, era banaakuumanga obwakabona bwabwe: ne munnaggwanga anaasemberanga anattibwanga.
11 Awo Mukama n'agamba Musa nti
12 Nange, laba, nze nziye Abaleevi mu baana ba Isiraeri mu kifo ky'ababereberye abaggulanda mu baana ba Isiraeri; n'Abaleevi banaabanga bange:
13 kubanga ababereberye bonna bange; ku lunaku lwe nnattiramu ababereberye bonna mu nsi y'e Misiri nneetukuliza ababereberye bonna mu Isiraeri, abantu era n'ensolo: banaabanga bange; nze ndi Mukama.
14 Awo Mukama n'agambira Musa mu ddungu lya Sinaayi nti
15 bala abaana ba Leevi ng'ennyumba za bakitaabwe bwe ziri, ng'enda zaabwe bwe ziri: buli mwana mulenzi eyaakamaze omwezi ogumu n'okukirawo onoobabala.
16 Musa n'ababala ng'ekigambo kya Mukama bwe kyali, nga bwe yalagirwa.
17 Era bano be baana ba Leevi ng'amannya gaabwe bwe gali; Gerusoni ne Kokasi ne Merali.
18 Era gano ge mannya g'abaana ba Gerusoni ng'enda zaabwe bwe zaali; Libuni ne Simeeyi.
19 N'abaana ba Kokasi ng'enda zaabwe bwe zaali; Amulaamu ne Izukali, Kebbulooni ne Wuziyeeri.
20 N'abaana ba Merali ng'enda zaabwe bwe zaali; Makuli ne Musi. Ezo ze nda z'Abaleevi ng'enayumba za bakitaabwe bwe zaali.
21 Mu Gerusoni mwe mwava enda y'Abalibuni, n'enda y'Abasimeeyi: ezo ze nda z'Abagerusoni.
22 Abo abaabalibwa ku bo ng'omuwendo gw'abasajja bonna bwe gwali, abaakamaze omwezi ogumu n'okukirawo, abo abaabalibwa ku bo baali kasanvu mu bitaano.
23 Enda z'Abagerusoni banaassiisiranga nnyuma w'ennyumba ku luuyi olw'ebugwanjuba.
24 N'omukulu w'ennyumba ya bakitaabwe ey'Abagerusoni anaabanga Eriyasaafu mutabani wa Laeri.
25 Era abaana ba Gerusoni kye baalagirwa mu weema ey'okusisinkanirangamu kinaabanga ennyumba n'Eweema, ekigibikkako, n'eggigi ery'omulyango gw'eweema ey'okusisinkanirangamu,
26 n'ezitimbibwa ez'oluggya, n'eggigi ery'omulyango gw'oluggya oluli ku nnyumba era olwetooloola ekyoto, n'emigwa gyalwo olw'okuweereza kwalwo kwonna.
27 Ne mu Kokasi mwe mwava enda y'Abamulaamu, n'enda y'Abaizukaali, n'enda y'Abakebbulooni, n'enda y'Abawuziyeeri: ezo ze nda z'Abakokasi.
28 Ng'omuwendo gw'abasajja bonna bwe gwali abaakamaze omwezi ogumu n'okukirawo baali kanaana mu lukaaga abaakuumanga awatukuvu we baalagirwa.
29 Enda z'abaana ba Kokasi banaasiisiranga ku luuyi olw'eweema olw'obukiika obwa ddyo.
30 Era omukulu w'ennyumba ya bakitaabwe ey'Abakokasi anaabanga Erizafani mutabaani wa Wuziyeeri.
31 Era kye balagirwa kinaabanga sanduuko, n'emmeeza, n'ekikondo, n'ebyoto, n'ebintu eby'omu watukuvu bye baweerezesa, n'eggigi n'okuweereza kwalyo kwonna.
32 Ne Eriyazaali mutabaani wa Alooni kabona ye anaabanga omukulu w'abakulu b'Abaleevi, ng'alabirira abo abakuuma awatukuvu we balagirwa.
33 Mu Merali mwe mwava enda y'Abamakuli, n'enda y'Abamusi: ezo ze nda za Merali.
34 Era abo abaabalibwa ku bo, ng'omuwendo gw'abasajja bonna bwe gwali, abaakamaze omwezi ogumu n'okukirawo, baali kakaaga mu bibiri.
35 Era omukulu w'ennyumba ya bakitaabwe ey'enda za Merali yali Zuliyeeri mutabani wa Abikayiri: abo banaasiisiranga ku luuyi lw'ennyumba olw'obukiika obwa kkono.
36 N'omulimu ogulagirwa ogw'abaana ba Merali gunaabanga embaawo ez'ennyumba, n'emisituliro gyayo, n'empagi zaayo, n'ebinnya byayo, n'ebintu byayo byonna, n'okuweereza kwayo kwonna;
37 n'empagi ez'oluggya olwetooloola, n'ebinnya byazo, n'enninga zaazo, n'emigwa gyazo.
38 N'abo abanaasiisiranga mu maaso g'ennyumba ku luuyi olw'ebuvanjuba, mu maaso g'eweema ey'okusisinkanirangamu okwolekera enjuba ng'evaayo, banaabanga Musa, ne Alooni ne batabani be, nga bakuuma awatukuvu we balagirwa, olw'okulagirwa kw'abaana ba Isiraeri; ne munnaggwanga anaasemberanga anattibwanga.
39 Bonna abaabalibwa ku Baleevi, Musa ne Alooni be baabala olw'ekiragiro kya Mukama ng'enda zaabwe bwe zaali, abasajja bonna abaakamaze omwezi ogumu n'okukirawo, baali obukumi bubiri mu enkumi bbiri.
40 Mukama n'agamba Musa nti Bala abasajja ababereberye bonna ku baana ba Isiraeri abaakamaze omwezi ogumu n'okukirawo, otwale omuwendo gw'amannya gaabwe.
41 Era olintwalira nze Abaleevi nze Mukama mu kifo ky'ababereberye bonna ku baana ba Isiraeri; n'ebisibo by'Abaleevi mu kifo ky'embereberye zonna ku bisibo by'abaana ba Isiraeri.
42 Awo Musa n'abala, nga Mukama bwe yamulagira, ababereberye bonna ku baana ba Isiraeri.
43 N'abasajja bonna ababereberye, ng'omuwendo gw'amannya bwe gwali, abaakamaze omwezi ogumu n'okukirawo, abo abaabalibwa ku bo, baali obukumi bubiri mu enkumi bbiri mu bibiri mu nsanvu mu basatu.
44 Mukama n'agamba Musa nti
45 Twala Abaleevi mu kifo ky'ababereberye bonna ku baana ba Isiraeri n'ebisibo by'Abaleevi mu kifo ky'ebisibo byabwe: era Abaleevi banaabanga bange; nze Mukama.
46 N'olw'okununula ababereberye b'abaana ba Isiraeri bibiri mu nsanvu mu basatu, abafikkawo ku muwendo gw'Abaleevi,
47 onoosoloozanga sekeri ttaano buli muntu ng'emitwe bwe giri; onoozitwalanga nga sekeri ey'omu watukuvu bw'eri sekeri ze gera abiri:
48 era onoowanga effeeza enunula omuwendo gwabwe ogufikkawo Alooni ne batabani be.
49 Musa n'abasoloozaako effeeza enunula abo abafikkawo ku abo abaanunulibwa n'Abaleevi:
50 ababereberye b'abaana ba Isiraeri be yasoloozaako effeeza; sekeri lukumi mu bisatu mu nkaaga mu ssatu, nga sekeri ey'omu watukuvu bw'eri:
51 awo Musa n'awa Alooni ne batabani be effeeza enunula, ng'ekigambo kya Mukama bwe kyali nga Mukama bwe yalagira Musa.